Potopljene kuće u Dragačevu, ekipe na terenu\nIzvor: Radio Televizija Vojvodine, 17.Jun.2020, 00:09\nUsled obilnih padavina koje su zadesile Dragačevo sinoć i danas izlili su se opštinski vodotokovi prvog i drugog reda kao i Tijanjske reke, rekao je predsednik opštine Lučani Milivoje Dolović.\n"Trenutno su potopljena tri domaćinstva, pod vodom su se našli stambeni i pomoćni objekti u Tijanju", kazao je Dolović za agenciju Rina.\nPrema njegovim rečima, došlo je i do prekida saobraćaja na putu Guča - Lučani u naseljenom mestu Puhovo.\nOn je istakao >> Pročitaj celu vest na sajtu Radio Televizija Vojvodine << da u Đeracu i Dljinu nema opasnosti od izlivanja i da sistem odbrane od poplava (bedem) u potpunosti funkcioniše.\n"Dežurne ekipe su na Lučanskom potoku kod crpne stanice gde prepumpavaju vodu, kao i sve ekipe JP "Dragačevo putevi" i JKP "Komunalac" jer je došlo do velikih oštećenja nekategorisanih putnih pravaca kao i nekoliko mostova u Tijanju i Turici", istakao je Dolović.\nOn je kazao da ce se stepen oštećenja mostova utvrditi nakon povlačenja Tijanjske reke, kao i da ce sve dežurne ekipe biti na terenu tokom čitave noći, prenosi B92.\nKRITIČNO U DRAGAČEVU: Potopljene kuće, prekid saobraćaja, izlivanje vodotokova, ekipe na terenu\nStepen oštecenja mostova će se utvrditi nakon povlacenja Tijanjske reke.. Usled obilnih padavina koje su zadesile Dragačevo sinoć i danas izlili su se opštinski vodotokovi prvog i drugog reda kao i Tijanjske reke, rekao je predsednik opštine Lučani Milivoje Dolović...- Trenutno su potopljena...


Njemačka donirala Crnoj Gori zaštitnu opremu vrijednu više od 600 hiljada eura – Portal Podgorica\nNjemačka donirala Crnoj…\nNjemačka donirala Crnoj Gori zaštitnu opremu vrijednu više od 600 hiljada eura\nSavezna Republika Njemačka donirala je crnogorskom zdravstvenom sistemu 1 300 000 medicinskih zaštitnih maski. Donaciju vrijednu preko 600 000 eura ministarski zdravlja, dr Jeleni Borovinić Bojović uručio je ambasador Savezne Republike Njemačke u Crnoj Gori, dr Robert Veber.\n‘’U ovim teškim vremenima koja su iza nas, a svakako je bilo potrebno mnogo snage i energije kako bismo izašli na kraj i savladali trenutnu epidemiološku situaciju i pandemiju globalno.\nU svemu tome veliku pomoć i solidarnost još jednom nam je pokazala država Njemačka, pruživši ruku u najtežim trenucima za našu zemlju.\nKao i mnogo puta do sada, različitim vidovima pomoći, ovoga puta jedna velika i važna donacija za zdravstveni sistem Crne Gore, obavezne lične zdravstvene opreme, dakle maski u vrijednosti od 600 hiljada eura, dakle million i trista hiljada maski koje će biti ravnomjerno raspoređene na teritoriji cijele države svim zdravstvenim radnicima, kojima zapravo ove maske predstavljaju jedan neodvojivi dio uniforme nažalost, u ovom teškom trenutku, kazala je ministarka Borovinić Bojović.’’\nAmbasador Veber je naglasio prijateljsku privrženost njemačkog naroda našoj zemlji i poželio sve najbolje zdravstvenim radnicima u prevazilaženju COVID19 krize.\n‘’Kovid kriza je potrajala mnogo duže nego što smo svi na početku mislili, zato je važno da naša solidarnost traje i nije iscrpljena nakon tek nekoliko mjeseci već i da dalje kao Njemačka, kao Evropska unija stojimo uz Crnu Goru.\nMi znamo da je vakcinacija započela da se puno ljudi vakciniše, ali još nismo sve savladali tako da će zaštitne maske biti važne kako u bolnicama tako i u svakodnevnoj upotrebi kako bismo do kraja mogli savladati ovaj virus.\nI ova današnja donacija takođe je znak za Crnu Goru, kao zemlju kandidata za članstvo u EU da pored nje jeste snažan partner, jesu zemlje članice EU, koje imaju snage da istraju u svojoj podršci Crnoj Gori i da je ne ostave na cjedilu u teškim trenucima.\nU tom smislu današnja donacija je konkretan doprinos u prevazilaženju krize u Crnoj Gori, ali i simbol solidarnosti Njemačke i zemalja EU, istakao je ambasador Veber.’’


Pre svega: Srpkinje seksualno najaktivnije u Evropi?\nSrpkinje seksualno najaktivnije u Evropi?\nSa 2,4 seksualna odnosa tokom nedelje, žene u Srbiji su iznad evropskog proseka. Trećina njih upražnjava seks i kada nisu zaljubljene u partnera, a malo znaju o kontracepciji.\nNaše žene su, sa 2,4 seksualna odnosa nedeljno, malo iznad ostalih dama iz Evrope, koje u proseku vode ljubav 2,3 puta u toku jedne nedelje. Međutim, zajedničko im je slabo poznavanje metoda kontracepcije, što za rezultat ima visoku stopu namernih prekida trudnoće.\nOve rezultate predstavila je multionacionalna farmaceutska kompanija "Rihter Gedeon", na osnovu istraživanja u kome je učestvovalo 6.600 žena, starosti od 15 do 49 godina iz 14 zemalja, uključujući i Srbiju.\n"U Srbiji se 26 odsto žena odlučuje za rizične kontraceptivne metode – prekinut snošaj ili metod računanja plodnih dana. Smatraju da su vrlo emancipovane i da planiraju svoj seksualni život, ali rezultati pokazuju da nisu edukovane o kontracepciji, a dokaz je procenat abortusa", rekao je dr Zoran Stanković za "Informer".\nGotovo polovina ispitanica više puta se odlučila za prekid trudnoće, a 19 odsto njih imalo je jedan abortus. Prema rezultatima ove studije, žene u Srbiji najčešće prekidaju trudnoću u 31. godini ili kada već imaju jedno dete.\nPogledajte i: Tehnologija, Uživanje, Zivot


CEFE Srbija - Osnovni podaci o firmi\nŠajkaška 25/21, 11 000 Beograd\nCEFE je engleski akronim za Creation of Enterprises by Formation of Entrepreneurs i predstavlja skup instrumenata za obuku preduzetnika uz koji se koristi aktivan i dinamičan pristup radu i metode iskustvenog ucenja radi razvoja i poboljšanja menadžerskih i ličnih sposobnosti.\nGlavni cilj CEFE treninga jeste razvoj preduzetničkih veština pomoću metodologije osmišljene da podstakne preduzetničko ponašanje i kompetencije u različitim situacijama.\nCEFE u Srbiji deluje preko Asocijacije CEFE trenera Srbije („CEFE Srbija“) dela CEFE International, međunarodne organizacije koja obuhvata preko 1700 partnerskih institucija i preko 3000 trenera širom sveta.\nCEFE je u Srbiji prisutan od juna 2005. godine i od tada je obuku prošlo preko 150 ljudi: preduzetnika, potencijalnih preduzetnika, konsultanata, univerzitetskih profesora, studenata, srednjoškolaca, novinara, osoba zaposlenih u institucijama na lokalnom i republičkom nivou koje se bave razvoj i podrškom malih i srednjih preduzeća itd.\nMisija Asocijacije jeste razvoj preduzetništva u Srbiji korišćenjem CEFE metodologije i saradnjom koja je uveliko razvijena sa zemljama u okruženju, kao i jačanjem regionalne i međunarodne CEFE mreže.\nCEFE treninzi namenjeni su:\n- potencijalnim preduzetnicima koji hoće da počnu svoj sopstveni biznis\n- postojećim preduzetnicima koji hoće da poboljšaju svoje poslovne rezultate\n- zaposlenima u institucijama koji rade na razvoju preduzetništva i malih i srednjih preduzeća\n- svima koji žele da svoja teoretska znanja unaprede i obogate praktičnim iskustvom\nObuka je namenjena svima nezavisno od nivoa obrazovanja, pola i starosti i lako se prilagođava svim ciljnim grupama uključujući donosioce odluka i top menadžere. Prednost CEFE obuke je rad na praktičnim problemima zasnovan na principima akcije i eksperimentalnog učenja. Na taj način, učesnici postaju svesni svojih veština, slabosti i prednosti, vrednosti i motiva koje potom lakše i uspešnije primenjuju u svom poslovnom životu.


Savet bezbednosti Ujedinjenih nacija raspravljao o nezavisnosti Kosova\nSavet bezbednosti danas je raspravljao o nezavisnosti Kosova, a diplomatama se obratio i predsednik Srbije Boris Tadić. Sednici je prisustvovao i generalni sekretar UN Ban Ki Mun.\nPredsednik Srbije Boris Tadić zatražio je da Saveta bezbednosti UN da "hitno poništi – kako je rekao “jednostran i protivpravn akt otcepljenja Kosova" uz poruku da će Srbija preduzeti sve političke i diplomatske mere da spreči secesiju. Tadić je ponovio da Beograd nikada neće priznati nezavisnost Kosova, koja bi mogla da bude opasan presedan sa nesagledivim posledicama. Države koje bi priznale nezavisnost Kosova, po rečima Tadića, preuzimaju odgovornost za eventualno etničko čišćenje preostalih kosovskih Srba.\nGeneralni sekretar Svetske organizacije koji je govorio pre Tadića nije se eksplicitno izjašnjavao o priznavanju ili poništavanju kosovske nezavisnosti, već je samo kazao da je cilj UN da obezbede "mir, bezbednost, stabilnost stanovništva". Ponovio je poziv Beogradu i Prištini da održe obećanje da će se uzdržati od nasilja. Ocenio da će proglašenje nezavisnosti Kosova imati "operativne implikacije na misiju UN, ali je dodao da će UNMIK nastaviti da deluje u skladu sa pravnim okvirom zacrtanim u rezoluciji 1244.\nRuski predstavnik Vitalij Čurkin podržao je zahteve Srbije da se nezavisnost Kosova anulira i odbaci, rekavši da Rusija "i dalje priznaje Republiku Srbiju u njenim medjunarodno priznatim granicama".\nSasvim suprotan stav izneli su ambasadori članica EU, najavljujući da će priznati Kosovo i istovremeno podržavati evropsku integraciju Srbije. Disonatni stavovi koje smo čuli danas u Savetu bezbednosti na neki način predstavljaju eho jučerašnje diskusije, koja je sazvana na zahtev Rusije. Savet nije mogao da se saglasi i nije usvojio ruski predlog da se deklaracija kosovske nezavisnosti poništi.


Dodik: Ovog mjeseca kamen temeljac za most na Savi kod Gradiške\nNedjelja, 12.05.2019., 14:17 Nedjelja, 12.05.2019., 14:01\nKamen temeljac za izgradnju mosta na Savi kod Gradiške trebalo da bude postavljen tokom ovog mjeseca, rekao je predsjedavajući Predsjedništva BiH, Milorad Dodik.\nOn je novinarima u Banjaluci rekao i da je predviđeno da most bude izgrađen za 24 mjeseca, te izrazio nadu da bi ti poslovi mogli da budu završeni i za 16 mjeseci.\nTakođe je najavio i da će se sutra sastati s austrijskim vicekancelarom Hajnc-Kristijanom Štraheom i da je taj razgovor dogovoren ranije.\n– Na sastanku će biti mnogo važnih ljudi iz Austrije među kojima i ministar odbrane te države sa kojim ću razgovarati o njihovim iskustvima kao vojno neutralne zemlje, koja je članica EU – objasnio je Dodik.\nOn je dodao da će biti riječi i o privrednoj saradnji, kao i da će i biti data podrška kandidatima Štraheove partije na izborima za Evropski parlament.\n– Na toj listi se nalaze i Srbi i važno je da Srbin bude u Evropskom parlamentu jer smo vidjeli kako Bošnjak iz Švedske, koji uđe u taj parlament, zastupa interese Bošnjaka – rekao je Dodik.\nmilorad dodikgradiškasavamostkamen temlejac\nVirus korona u Srbiji: 48 novooboljelih, jedna osoba preminula\nOT Srijeda, 27.05.2020., 14:57 Srijeda, 27.05.2020., 15:05


Fortuna u šestoj kući\nFortuna (Pars Fortuna) u šestoj kući natalne karte ukazuje na mogućnost postizanja velikog zadovoljstva prilikom organizovanja ispunjavanja obaveza. Ovako pozicionirana Fortuna često ukazuje na snažnu želju za ostvarenjem jako dobre organizovanosti i dobre efikasnosti na poslovnom planu.\nUkoliko Vam se Fortuna nalazi u šestoj kući natalne karte najverovatnije umete da cenite svoje vreme želeći da ga dobro/korisno upotrebite i, uz to, ne želeći da ulažete veliki trud onda kada ne vidite praktičnu korist od toga niti da rasipate mnogo svoje energije na neke stvari koje smatrate sasvim sporednim ili nevažnim.\nOsobe sa ovako pozicioniranom Fortunom neretko su veoma pragmatične i često nalaze veliko zadovoljstvo u pronalaženju praktičnijih pristupa u ispunjavanju obaveza, u postizanju konkretnih rezultata i u ostvarenju praktične koristi a neretko su jako posvećene i staranju o svom zdravlju. Za postizanje dobre efikasnosti na poslovnom planu i za ostvarenje dobrih poslovnih rezultata od velikog značaja može biti i postojanje praktične uređenosti radnog prostora. Sklad i uređenost može na njih delovati inspirativno i može uvećati/pojačati njihovu motivisanost za rad.\nFortuna u prvoj kući\nFortuna u drugoj kući\nFortuna u trećoj kući\nFortuna u četvrtoj kući\nFortuna u petoj kući\nFortuna u sedmoj kući\nFortuna u osmoj kući\nFortuna u devetoj kući\nFortuna u dvanaestoj kući


Za brisanje iz registra obavezno podnošenje i dokaza o prestanku poreskih obaveza - Biro-m\nZa brisanje iz registra obavezno podnošenje i dokaza o prestanku poreskih obaveza\nIzmenom i dopunom čl. 29 st. 6 Zakona o poreskom postupku i poreskoj administarciji propisano je da se ne može brisati iz odgovarajućeg registra (pravnih lica i preduzetnika) bez podnetog dokaza o ”prestanku poreskih obaveza”, ne starijeg od 5 dana pre dana podnošenja zahteva za brisanje, izdatog od strane nadležnog organa.\nPoreska uprava je, stim u vezi, objavila uputstvo kojim svoje organizacione jedinice obaveštava da, u slučaju prestanka obavljanja delatnosti, na zahtev porekog obveznika i provere analitičkih kartica, izdaju unificirani obrazac uverenja za slučaj da su sve obaveze izmirene. Međutim, kako stoji u tom obaveštenju, ukoliko je obvezniku odloženo plaćanje poreskog duga ili se nalazi u postupku nirovanja shodno Zakonu o uslovnom otpisu kamate i mirovanja poreskog duga to uverenje se ne izdaje.\nNa ovaj način se subjekt koji želi da se briše iz registra obavezuje da dokazuje da je izmirio sve poreske obaveze, uz obavezu plaćanja administrativne takse u iznosu od 560 dinara ?! Napominjemo da se moraju podneti dokazi i od republičke i lokalne uprave prihoda.\nPostavlja se pitanje šta sa spornim dugovanjima prema stanju u knjigovodstvenim evidencijama koji se vodi kod poreskih uprava jer, u praksi, postoji veliki broj nerešenih zahteva za ispravke grešaka putem preknjižavanja, doknjižavanja, storniranja i dr.\nObzirom da preduzetnici, inače, za obaveze svoje radnje odgovaraju ličnom imovinom, kao i ortaci u OD, komplementara u KD, a u slučaju člana DOO i komanditora u KD, do visine neunetog upisanog uloga, postavlja se pitanje opravdanosti ove izmene Zakona.


Preduslov za dobro funkcionisanje skladišta - logistikaitransport.com\nNajveći izazov u radu skladišta predstavlja upravljanje proizvodima i poluproizvodima kojih može biti nekoliko desetina, stotina ili, čak, hiljada. Pored upravljanja proizvodima, za dobro funkcionisanje skladišta, potrebno je i adekvatno upravljanje svim operacijama, zbog čega je neophodno izabrati odgovarajući WMS.\nKako biste izabrali odgovarajuće WMS rešenja, pored svih kriterijuma koje razmatrate, pokušajte da odgovorite i na sledećih šest pitanja:\nDa li WMS podržava čitav niz funkcija vezanih za totalnu sledljivost?\nU skladištu je veoma važno praćenje atributa artikala – roka trajanja, šarže, temperature skladišnog prostora itd. Kako bi to bilo izvodljivo, neophodno je implementirati WMS rešenje koje ima ove funkcionalnosti i primenjivo je u različitim industrijama.\nDa li WMS podržava savremene tehnologije kao što je Voice?\nPotrebno je razmotriti mobilna rešenja koja integrišu Voice i mogućnost da se jedan uređaj koristi za obavljanje više različitih operacija koje se mogu izvršavati skeniranjem, ručnim unosom pomoću tastature ili glasovno. Ovakvi uređaji utiču na veću produktivnost uz manje grešaka.\nDa li WMS pruža real-time uvid u sve što se dešava u skladištu?\nWMS rešenje mora da omogući trenutni uvid u sve procese i operacije koje se odnose na skladište, ne sme da bude izolovano, mora biti integrisano sa celokupnim lancem snabdevanja i svim ostalim sistemima.\nDa li WMS podržava određene procese u realnom vremenu bez zaustavljanja rada u skladištu?\nKod mnogih WMS rešenja je neophodno da se određeni (u najgorem slučaju svi) procesi zaustave kako bi se izvršila reorganizacija ili optimizacija procesa, a, u nekim slučajevima, i popis zaliha nakon izvršene izmene. Novija WMS rešenja omogućavaju izvršavanje izmena koje neće prekidati procese u skladištu.\nDa li je WMS aktivan 24/7/365 i da li se lako integriše sa ostalim delovima sistema?\nWMS rešenje mora da bude fleksibilno, lako za održavanje i nadogradnju. Osim toga, neophodna\nje i integracija WMS rešenja sa ostalim komponentama lanca snabdevanja (softverskim i\nhardverskim) kao i drugim tehnološkim inovacijama.\nDa li je izabrani implementator (vendor) WMS-a dovoljno kompetentan i ima potrebnog iskustva za uspešnu implementaciju, poštujući rokove i budžet?\nPrilikom evaluacije implementatora i njegovog WMS-a, potrebno je uzeti u obzir sledeće:\n• integracija sa ostalim sistemima i automatizacija WMS rešenja,\n• mogućnost integracije novih tehnologija, kao što su Voice, (Android) mobilni uređaji, roboti…\n• mogućnost korišćenja dodatnih softverskih platformi (GWR, GDF, RPS, TMS…) ,\n• prethodna iskustva i reference WMS tima, odnosno razumevanje i upoznatost sa problemima\nlogistike i skladišta.\nUkoliko je implementacija WMS sistema ono što predstoji Vašem skladištu, predlažemo da razmotrite rešenja laureata nagrade “Vrhunski logistički projekat” na VIII Godišnjoj Konferenciji Srpske Logističke Asocijacije – GOLD WMS na www.symphonyretailai.com i www.logit-solutions.com\nIzdanje časopisa Logistika&Transport posvećeno Informacionim tehnologijama u logistici i transportu


NIKOLIĆ: Srbija je bila na karti svakog osvajača, ali nikad nije vodila osvajačke ratove!\n„Danas Srbija svoj ekonomski razvoj bazira na slobodnom pristupu ruskom tržištu i investicijama iz Rusije, a svoju energetsku stabilnost na ruskim energentima, posebno na Južnom toku, po kome će nas jednog dana naslednici pamtiti kao što mi pamtimo zajedničke bitke“, rekao je srpski predsednik.\n„Od tada, Srbija je na karti svakog osvajača država koju valja osvojiti, porobiti, zauzeti, nekima je konačni cilj bio i naše uništenje. Dolazili su sa svih strana, išli na sve strane. Nisu nas puštali da sastavimo vek u kome ne bismo ratovali braneći se.\nA dok je branio svoju kuću, srpski vojnik je branio i Istok i Zapad i Sever i Jug, slabio i zaustavljao silnike“, naveo je predsednik.\n„Svojim ultimatumom upućenom saveznicima da će Rusija prekinuti učešće u ratu ako oni hitno ne pošalju brodove promrzlim Srbima na obalama Albanije, car Nikolaj je spasao od uništenja srpsku vojsku i izbegli narod“, podsetio je predsednik.\n„Zato je Ruski nekropolj na beogradskom Novom groblju svetilište svakog stanovnika srpske prestonice, večita zahvalnost građana moje zemlje svakom redovu, kaplaru i oficiru ruske vojske koji je zauvek ostao u Srbiji za koju je junački dao svoj život“, naveo je i dodao da je Srbija prekrivena zajedničkim humkama, kosturnicama i grobljima kao svedočanstvima o strašnom izginuću ruskog vojnika na srpskoj zemlji.\n„A zemlja natopljena zajedničkim znojem uveliko je zajednička zemlja, zemlja natopljena zajedničkom krvlju branilaca, svetinja je za njihove naslednike. I nije slučajno što su na Zapadu u srednjem veku i Rusija i Srbija nazivane istim imenom Rascija, i što se na Svetoj Gori Atonskoj ruski manastir Pantelejmon i srpski Hilandar oslanjaju jedan na drugoga…“.\n„Opet zajedničko groblje, ovog puta oslobodiocima u Drugom svetskom ratu. Kako su i vojevali jedan uz drugoga, tako danas jedan do drugog dele humke na Groblju oslobodiocima Beograda“, rekao je predsednik.\nPredsednik je kazao i da je ruskom predsedniku danas urucio najviše odlikovanje – Orden Republike Srbije na velikoj ogrlici, predsedniku Ruske Federacije.\nPonovo se obrativši predsedniku Putinu, srpski predsednik je rekao da je taj orden „izliven od krvi i suza našeg napaćenog naroda, iskovan od oružja koje je srpski vojnik nosio u ratovima“.\nSolidan govor, nikada misam preterano cenio Tomu, ali danasnji govor je sasvim korektan.


Kazne za nasilje u porodici neadekvatne\nBeta 25. septembra 2015. 18:20\nZamenica pokrajinskog ombudsmana Danica Todorov izjavila je da je tokom protekle decenije u Srbiji došlo do promene na bolje u odnosu prema nasilju u porodici, ali se počiniocima i dalje izriču preblage kazne.\nKako je saopšteno iz kancelarije Pokrajinskog ombudsmana, Todorov je na godišnjoj konferenciji o ljudskim pravima i demokratiji u Varšavi ocenila da je u Srbiji unapređena zakonska regulativa i da je povećana pažnja javnosti prema nasilju u porodici.\n„Međutim, počiniocima se i dalje izriču najblaže propisane kazne, postupci traju dugo, žrtve ne dobijaju odgovarajuću podršku, a koordinacija i saradnja institucija još je daleko od potrebne“, kazala je Todorov.\nOna je ocenila da primena Opšteg i posebnih protokola još nije zaživela, da nije postignuta hitnost u postupanju i da se u postupanju institucija, uprkos intenzivnoj obuci profesionalaca, ogledaju stereotipi i predrasude prema žrtvama nasilja, odnosno počiniocima.\nNa konferenciji u Varšavi, koja će do 2. oktobra okupiti oko 1.400 predstavnika vlada i civilnog društva iz 57 zemalja članica OEBS, biće sagledan napredak u spovođenju obaveza koje su preuzele vlade u oblasti ljudskih prava i demokratije, uključujući slobodu govora, medija, slobodu kretanja, vladavinu prava, jednakost polova i borbu protiv trgovine ljudima.


Vesti online / Vesti / Svet / I priroda žali za Kim Džong-Ilom\nI priroda žali za Kim Džong-Ilom\nSevernokorejska novinska agencija KCNA javila je da su u toj zemlji prijavljene čudne prirodne pojave od smrti lidera Kim Džong-Ila, koje ukazuju na "žal" za preminulim liderom.\nKim Džong Il i njegov sin u Severnoj Koreji imaju skoro božanski status\nAgencija navodi da je led na jezeru Čon "pucao tako glasno da je izgledalo da se tresu nebo i zemlja", dok je zabeležen i "čudni odsjaj na vrhu planine Paektu". Usled poštovanja kulta ličnosti, koji okružuju Kim Džong Ila i njegovog sina, oni u Severnoj Koreji imaju skoro božanski status.\n"Čak i priroda žali za vođom. Snežna oluja i led podigli su se kada je vođa umro, a na jezeru Čon led je pukao nedaleko od planine Paektu", navodi agencija.\nOsim građana Severne Koreje, za vođom žali i priroda\nPosle naglog prestanka oluje u ranim jutarnjim časovima pojavila se svetleća poruka uklesana u steni: "Planina Paektu, sveto mesto revolucije. Kim Džong Il". Agencija navodi da je istog dana "mandžurijski ždral zauzeo pozu dubokog žaljenja na statui oca pokojnog lidera u gradu Hamhungu" na severu ove komunističke države.\nSevernokorejski državni mediji javili su da je skoro pet miliona ljudi došlo u Pjongjang da oda počast Kim Džong Ilu.\nTelo Kim Džong Ila nalazi se u memorijalnoj palati Kumsusan, mauzoleju, gde je i balzamovano telo njegovog oca i osnivača nacije Kim Il Sunga izloženo u staklenom sarkofagu od njegove smrti 1994. godine.\nSVET Pjongjang započeo denuklearizaciju


Vraćanje otetog najranije od sredine 2012. | Mondo Portal\n26. novembar, 13:13\nVraćanje otetog najranije od sredine 2012. 0 Podeli Podeli na facebook Podeli na twitter Podeli na viber Pošalji na mail\n05.12.2010. / 11:15 11:17\nVraćanje otetog najranije od sredine 2012.\nZakon o restituciji mogao bi da bude usvojen u prvom polugodištu iduće godine, ali će bar još godinu dana trebati za procenu vrednosti imovine, kažu u Ministarstvu finansija. Stručnjaci skeptični jer kažu da ne postoji poliitčka volja da se obeštete vlasnici.\n"Realno se može očekivati da se predlog zakona o denacionalizaciji nađe u Skupštini u prvoj polovini 2011. godine, ali bez obzira da izabrani koncept biće neophodno utvrditi status imovine koja se potražuje i njenu vrednost. Da bi se prikupili i dostavili dokazi o oduzetoj imovini, a posle toga i utvrdilo činjeničnog stanja na terenu i procenila vrednost imovine biće potrebna najmanje jedna godina po donošenju zakona", izjavio je državni sekretar u Ministarstvu finansija Srbije Slobodan Ilić za agenciju Beta.\nDa li će to tako i biti pitanje je o čijem rešenju su skeptični i stručnjaci jer smatraju da nema političke volje da se građanima Srbije i njhovim naslednicima vrati što su im komunističke vlasti otele.\nOdluka o modelu denacionalizacije, kako je najavio sekretar Ilić, biće doneta posle odluke Ustavnog suda o ustavnosti Zakona o vraćanju imovine crkvama i verskim zajednicama a koja se očekuje do kraja ove godine.\n"Radna grupa koja priprema zakonska rešenja za povraćaj oduzete imovine je spremna da u roku od nekoliko nedelja po donošenju odluke Ustavnog suda Vladi i javnosti predstavi koncept denacionalizacije i nacrt zakona o denacionalizaciji", rekao je Ilić koji je na čelu te radne grupe.\nOdluka Ustavnog suda je, prema rečima Ilića, od velikog značaja zato što, ukoliko sud oceni da je Zakon o vraćanju imovine crkvama i verskim zajednicama ustavan, tada ni budući zakon o denacionalizaciji ne može imati drugačiji koncept zbog ustavnog principa ravnopravnosti.\n"Suprotna odluka Ustavnog suda otvorila bi prostor da se država opredeli za onaj koncept koji je pravno prihvatljiv i ekonomski opravdan shodno finansijskom potencijalu države", istakao je Ilić.\nKoncept zakona o vraćanju crkvene imovine zasniva se na obeštećenju u nauturi, punoj naknadi nekom drugom imovinom ili punoj finansijskoj naknadi ako nije moguć povraćaj imovine u naturi.\nNa osnovu tog zakona, usvojenog 2006. godine, podneto je 3.049 zahteva za povraćaj imovine, a najveći broj, oko 86 odsto, odnosio se na zemljište. Do sada je vraćeno oko deset procenata potraživane imovine.\nIlić je istakao da su neosnovane tvrdnje i manipulisanje javnošću izjave predstavnika Mreže za restituciju da je moguće u izvornom obliku vratiti oko 90 odsto oduzete imovine.\n"Ekspertska grupa je na osnovu dva reprezentativna uzorka dobijenih prijava oduzete imovine po Zakonu o prijavi i evidenciji oduzete imovine procenila da je manje od 10 odsto zahteva moguće ispuniti vraćanjem oduzete imovine u naturi", rekao je Ilić.\nNaturalno obeštećenje svih bivših vlasnika bi, kako je dodao, državu najmanje koštalo, ali ono nije sprovodljivo i taj model nije primenila nijedna država.\n"Nesprovodljiv je i model da se svi bivši vlasnici i njihovi naslednici u potpunosti finansijski obeštete jer bi to za državu bilo ogromno opterećenje", naglasio je Ilić, napominjući da ni taj model nigde nije primenjen.\nZbog toga se, kako je rekao, izbor modela denacionalizacije u Srbiji svodi na dve opcije.\nPrema prvom, kombinovanom modelu, podnosiocima 10 odsto zahteva za obeštećenje imovina bi bila vraćena u naturi, a preostali bi dobili finansijsku nadoknadu u vrednosti 80 odsto potraživanja, u skladu sa principom ravnoprvanosti, i to bi državu koštalo oko 7,2 milijarde evra, približno koliko iznosi jednogodišnji republički budžet.\nDrugi model podrazumevao bi finansijsko obeštećenje primereno mogućnostima državne kase i bio bi sprovođen tako što bi svaki podnosilac zahteva za povraćaj imovine bio isplaćen u vrednosti 30 odsto potraživanja, za šta bi bilo potrebno oko tri milijarde evra.\nU zavisnosti od izabranog modela po kojem će se obeštetiti vlasnici oduzete imovine biće utvrđen rok u kojem će se to obaviti.\nNajbolje rešenje za povraćaj oduzete imovine je, prema oceni Ilića, ono koje je pravno prihvatljivo i ekonomski opravdano, a kojim se ne prave nove nepravde da bi se ispravile stare i ne ugrožavaju zakonom stečena prava.\nRepubličkoj direkcije za imovinu je podneto 76.000 prijava bivših vlasnika i njihovih naslednika sa oko 110.000 zahteva za vraćanje imovine. Na osnovu tih zahteva Poreska uprava je procenila da je vrednost prijavljene oduzete imovine najmanje 101 milijarda, a najviše 221 milijarda evra.\nOd ukupnog broja zahteva za povraćaj imovine najviše, 97 odsto, odnosilo se na zemljište. Građani od države potražuju oko 45.000 hektara šumskog zemljišta, 305.000 hektara poljoprivrednog zemljišta i 9.969 hektara građevinskog zemljišta, zatim 11.032 kuće, 5.413 stambenih zgrade, 3.032 stana, 2.104 poslovna objekta, 1.223 salaša, 958 mlinova, 837 fabrika, 303 hotela, 107 štamparija, 88 bioskopa, 42 hidroelektrane, 12 vodenica i tri broda.\nU Srbiji ne postiji volja da se donese zakon o restituciji, ocenili su stručnjaci koji je bave pitanjem povraćaja oduzete imovine.\nBivši ministar za ekonomske odnose sa inostranstvom Milan Parivodić i univerzitetski profesor Slobodan Marković izjavili su agenciji Beta da je naturalna restitucija jedini realan i moguć oblik restiticije i da bi državu to koštalo najviše tri milijarde evra.\nParivodić i Marković smatraju da će država u slučaju da prihvati rešenje da se imovina vraća kroz obveznice biti suočena sa tužbama građana pred Sudom za ljudska prava u Strazburu, da će je u tom slučaju mnogo više koštati denacionalizacija, a istovremeno će biti ugrožene evropske integracije.\nMilan Parivodić, koji je dok je bio u vladi uradio Nacrt zakona o restituciji, kazao je agenciji Beta da ga uopšte nije iznenadio stav Evropskog parlamenta da je Srbija najgora u regiona po pitanju restitucije.\n"EU o tome govori godinama, a dok sam bio u vladi premijer Vojislav Koštunica je iz Evropkog parlamenta dobio pismo preporuke da se usvoji Nacrt zakona koji sam uradio", kazao je Parivodić i dodao da je i tada vlada bila podeljena po pitanju volje da se taj zakon donese.\nParivodić nije mogao da kaže da li je razlog što se ne donosi zakon korupcija u vladi, jer za to nema dokaza, ali je naveo da nema racionalno objašnjenje zašto to nije urađeno i da vlada mora da ponudi odgovor na to pitanje.\nOn je kazao da naturalna restitucija podrazumeva "da se vrati imovina koja je ukradena", a ako to nije moguće da se vrati alternativna imovina. U slučaju da ništa od toga nije moguće onda je država dužna da isplati finansijska sredstva "koja nisu ponižavajuća".\n"Naturalna restitucija je jedini realan i moguć oblik restiticije.\nSve ostalo nije restitucija, to je opet neka besplatna podela akcija od 300 evra ili neka akcija za sledeće izbore", kazao je Parivodić.\nOn je dodao da se u slučaju naturalne restitucije moraju poštovati stečena prava onih koji su u međuvremenu naknadno postali vlasnici na toj imovini, ali da je povraćaj moguće izvršiti iz državne imovine.\n"Država ima ogromnu imovinu koju ne zna da koristi i koja samo pravi gubitke. Javna preduzeća, koja su po pravilu monopolisti, su u poslednjih godinu dana napravili dve milijarde evra dugova. Zato država treba da se ratosilja te imovine, da besplatno praktično reši pitanje restitucije, a imovina će kroz taj povraćaj izaći na tržište, što će joj povećati cenu", kazao je on.\nI Slobodan Marković je rekao da se jasno vidi da će vlada pokušati da napravi zakon koji neće biti zakon o restituciju nego o "udeljivanje milostinje" kroz vraćanje imovine u obveznicama. Prema njegovim rečima, stanje po pitanju restitucije je "dramatično".\nMarković je dodao da je EK još 2007. godine Srbiji jasno stavila do znanja da nema pravo da daje obveznice već da restitucija mora da bude naturalna.\n"Ako se zna da je (Slobodan) Milošević izvršio deo restitucije poljoprivrednog zemljišta, onda izgleda da su demokratske vlasti u Srbiji ne samo najgore u Jugoističnoj Evropi već da su gore i od Miloševićevog režima", kazao je on.\nOcenjujući da je pitanje restitucije skandal koji će zaustaviti evropske integracije, Marković je kazao da se očekuje da Srbiju tuži 100.00 građana pred sudom u Strazburu, ako bude usvojeno rešenje da se restitucija obavi kroz obveznice.\nOn je dodao i da će proces restitucije, imajući u vidu iskustva zemalja u okruženju, trajati između 10 i 20 godina, što znači da država treba da godišnje plaća između 150 miliona i 300 miliona evra.\n"Taj deo može da se nadomesti, jer će za nekoliko godina isteći obaveza vraćanja stare devizne štednje, tako da se isplata obaveza prema građanima može samo nastaviti", kazao je on.


SK ASI-MUR / СК АСИ-МУР / CS IAS-AIT / UC ASI-IWA : 20070427_2 Blic\nMinistar prosvete i sporta Slobodan Vuksanović pozvao je danas dekane i savete fakulteta da ispoštuju preporuku i dogovor svih rektora - da se ove godine ne povećavaju školarine za upis samofinansirajućih brucoša.\n"Ukoliko ovu preporuku neki od fakulteta ne budu poštovali, ostavku ne treba da podnesu rektori, jer država raspolaže mehanizmima da zaštiti socijalni status i studenata i profesora", rekao je ministar u izjavi novinarima. Ministarstvo će posebno podržavati fakultete koji ne povećaju školarine, rekao je on i istakao da jedan od tih mehanizama predstavlja i ugovor o finansiranju visokog obrazovanja.\nVuksanović je preporučio fakultetima koji su već povećali školarinu da nađu načina da "cenovnik" vrate na prošlogodišnji nivo i pozvao fakultete da slede primer Univerziteta u Nišu i Univerziteta umetnosti u Beogradu, koji su odlučili da se školarine ne povećavaju. Većina fakulteta najavila je da će ispoštovati preporuku rektora, ministra posvete i predstavnika studenata, ali je jedan broj visokoškolskih ustanova, ipak, povećao školarine. Ministar Vuksanović je u svom kabinetu novinarima rekao i da su u Ministarstvo prosvete stigle informacije da pojedinci iz srpske akademske zajednice šalju "doušničke" prijave o tome da je Srbija navodno lažirala izvešataj o stanju visokog obrazovanja na aprilskoj ministarskoj konferenciji u Berlinu.\nTaj izveštaj, na osnovu koga je Srbija za dve godine popravila svoju ocenu sa 2,2 na 4,0, treba da bude potvrđen na konferenciji u Londonu, u drugoj polovini maja, rekao je Vuksanović, ističući da je podatke za taj dokument nemoguće lažirati.\nNapravio: Hal 9000 zadnja izmena: Utorak 18. September 2007. [11:19:28 UTC] od Hal 9000\n[ Vreme izvršavanja: 0.07 sekundi ] [ Korišćena memorija: 3.89MB ] [ 71 upita baze podataka ] [ GZIP Disabled ] [ Opterećenje servera: 0.46 ]


Realni rast srpskog BDP-a 4,8% u trećem kvartalu\nBEOGRAD - Prema desezoniranim podacima, BDP je u trećem tromesečju zabeležio rast od 2,2 odsto u odnosu na prethodni kvartal.\nArsić: Objavljivanje podataka o rastu BDP pre državnih institucija je pritisak na njihov rad\nBEOGRAD - Arsić je kazao da je moguće da BDP za ovu godinu bude niži od onog koji je predsednik Srbije Aleksandar Vučić ranije najavio i da je zbog toga moguć pritisak na službenike koji se bave statistikom.\nIzvestan srpski ekonomski podbačaj\nBEOGRAD - Privredni rast u drugom tromesečju u odnosu na isti period prošle iznosio je 2,9 odsto, saopštio je juče Republički zavod za statistiku.\nRealni rast BDP-a Srbije 2,9 odsto u drugom kvartalu\nBEOGRAD – Realni rast bruto domaćeg proizvoda Srbije u drugom kvartalu 2019. iznosio je 2,9 odsto, u odnosu na isti period prethodne godine, objavio je danas Republički zavod za statistiku.\nArsić: Rast BDP Srbije u prvom kvartalu 2,5%, najmanji u regionu\nBEOGRAD - U prvom kvartalu podbacila je poljoprivreda, a industrijska proizvodnja je manja za 1,6 odsto, dok je u CIE porasla za tri odsto.\nSrpski BDP u prvom kvartalu porastao 2,3%\nBEOGRAD - Budžetom je za ovu godinu planiran rast BDP-a od 3,5%. U 2018. rast BDP-a Srbije bio je 4,4%.\nVujović: Politička obećanja stalno ispred mogućnosti\nBEOGRAD - Srbija mora da sprovede do kraja instucionalne reforme da bi došli veliki investitori, ocenio je bivši ministar finansija Dušan Vujović.\nGligorov: Srbija je, uz Grčku i Hrvatsku, zemlja sa najsporijim privrednim rastom na Balkanu\nBEOGRAD - On je rekao da je ta pozicija Srbije "jednim delom posledica korekcije kursa i realnih dohodaka posle 2008. godine, a potom i fiskalne konsolidacije, kakva je sprovedena posle 2015. godine".\nMadžar: Nije istina da smo lideri u regionu kako to predstavlja vlast\nBEOGRAD - Srbija i Hrvatska su dve najsporije rastuće privrede u širem geografskom okruženju jugoistočne Evrope, ali i u skupini zemalja u tranziciji, ocenio je ekonomista i profesor Ljubomir Madžar.\nBEOGRAD – Agencija za ocenu kreditnog rejtinga Standard and Poor's Global Raings potvrdila je ocenu kreditnog rejtinga Republike Srbije na nivou BB, uz unapređenje izgleda sa stabilnog na pozitivni.\nŽivotni standard najsporije raste u Srbiji i Makedoniji\nBEOGRAD - BDP po glavi stanovnika meren paritetom kupovne moći u Srbiji je od 2014. do 2018. povećan za 19,2 odsto, dok je u svim drugim posmatranim zemljama on bio preko 20 odsto, a samo u Makedoniji manje od ovog, 15,2 procenta.\nFitch Ratings: Izgledi za poboljšani kreditni rejting Srbije\nBEOGRAD – Agencija Fitch Ratings zadržala je stabilne izglede za poboljšanje kreditnog rejtinga za dugoročno zaduživanje u domaćoj i stranoj valuti na nivou BB.\nEBRD podigla prognozu rasta Srbije za 2018. na 4,2%\nBEOGRAD – Evropska banka za obnovu i razvoj povećala je prognozu rasta bruto domaćeg proizvoda Srbije za 2018. godunu za 1,3 procentna poena, sa 2,9 odsto, iz maja, na 4,2 posto.\nSrpski BDP u trećem kvartalu porastao 3,7%\nBEOGRAD - Realni rast bruto domaćeg proizvoda u trećem kvartalu ove godine u odnosu na isti period prethodne godine iznosio je 3,7 odsto, saopštio je Republički zavod za statistiku.\nKovačević: Rast BDP-a u narednoj deceniji u proseku 4,7%\nBEOGRAD – Srbiju u narednoj deceniji očekuje proinvesticioni scenario razvoja sa prosečnom stopom rasta BDP od 4,7 odsto, projekcije su ekonomiste Miladina Kovačevića i tima stručnjaka.\nTrend rasta srpskog BDP-a ispod proseka CIE\nBEOGRAD - Srbija je u 2017. godini završila na 28. mestu u Evropi po visini privrednog rasta, a ove godine će to verovatno biti na petom ili šestom mestu.\nArsić: Preterane propagandne ocene da Srbija ulazi u zlatno doba\nBEOGRAD - "Istina je da Srbija ima solidne ekonomske pokazatelje, ali je daleko od toga da je rekorder u Evropi", kazao je Arsić\nBEOGRAD - "Na rast BDP veći od očekivanog uticali su dobri rezultati u poljoprivredi, građevini i nekim uslugama, dok je skromniji rast bio industrijske proizvodnje i prerađivačke industrije, koje dugoročno mogu da ubrzaju ekonomski rast", kazao je Stojan Stamenković.\nErste podigao procenu rasta srpskog BDP-a\nANALIZA - Analitičari Erstea revidirali su prognozu rasta BDP-a za finansijsku 2018. godinu, sa 3,5% na 4% međugodišnje.\nBEOGRAD - Dobar rod kukuruza ove godine mogao bi da povuče celokupnu poljoprivrednu proizvodnju i utiče na rast bruto domaćeg proizvoda od jedan do 1,2 odsto, smatraju ekonomisti.


Naslovna strana za sredu, 7. februar 2018. godine\nBeta 7. februara 2018. 07:55\nDnevni listovi na naslovnim stranama izdanja za sredu, 7. februar, najviše pišu o Strategiji Evropske unije (EU) za Zapadni Balkan i temama koje se odnose na izbore i Kosovo.\nALO – List piše o nagradnoj igri „Uzmi račun i pobedi“ u kojoj će gradjanima biti podeljeno 100 putničkih automobila. Pod naslovom „Došao da zapali Srbiju“ o tome da je u Beogradu uhapšen bivši marinac.\nBLIC – „Brnabić: Šansa, a ne garancije da ćemo u EU 2025“, o Strategiji EU za Zapadni Balkan. „Vulin se preselio u državnu vilu“, o tome da se ministar odbrane uselio u vilu od 310 kvadratnih metara. „Uvrede me ne dotiču, živim za Zvezdu“, izjavio je košarkaš Alen Omić koga su navijači vredjali zbog njegove nacionalnosti.\nVEČERNJE NOVOSTI – „Nema roka za sporazum sa Prištinom“, o Strategiji EU za Zapadni Balkan. „Srbija mora da na Kosovu zaustavi ‘veliku Albaniju'“, citira list izjavu ministra odbrane Aleksandra Vulina na okruglom stolu u okviru unutrašnjeg dijaloga o Kosovu. „Moratorijum na sporna pitanja“ list prenosi deo intervjua predsednika Srbije Aleksandra Vučića koji je emitovan na zagrebačkom portalu „Globus“ povodom posete Hrvatskoj.\nDANAS – „Šutanovac: Vučićeva vlast je nastavak Miloševićeve“, naslov je pod kojim list prenosi reagovanja povodom izjave predsednika Lige socijaldemokrata Vojvodine Nenada Čanka da će tražiti da se premijerka založi za izručenje Mirjane Marković iz Rusije Srbiji. „Španija u finišu izborila izostavljanje roka za postizanje sporazuma Srbije i Kosova“, o Strategiji EU.\nINFORMER – List piše o Strategiji EU za Zapadni Balkan u tekstu „Srbija neće u EU do 2030.“ i navodi da je predsednik Evropske komisije Žan Klod Junker kazao da „2025. nije rok za pristupanje Srbije i Crne Gore, već ‘ohrabrenje'“. „Djilase ako ti praviš stranku, mi odosmo“ list navodi da su lideri Pokreta slobodnih gradjana i Narodne stranke Saša Janković i Vuk Jeremić najavili da će „napustiti kampanju ukoliko nakon izbora u Beogradu kandidat za gradonačelnika Dragan Djilas osnuje novu partiju“.\nKURIR – „SPS mrtvog Slobu koristi samo za kampanju“ u intervjuu za list govori Mirjana Marković supruga nekadašnjeg predsednika Srbije i Jugoslavije Slobodana Miloševića. U tekstu „Šule diže vojsku za izbore“ o tome da su vojna lica podržala kandidata za gradonačelnika Beograda Dragana Šutanovca, koji je i bivši ministar odbrane.\nPOLITIKA – „Srbija bi mogla u EU do 2025. godine“, o Strategiji EU za Zapadni Balkan. „Nagodili se Vlada Srbije i grčki Mitilineos“, o potpisivanju ugovora o vraćanju kompenzacije koju Srbija na osnovu presude medjunarodne arbitraže duguje grčkoj firmi u vezi sa spornim slučajem ulaganja u RTB Bor.\nSRPSKI TELEGRAF – „Američki general ubijao svedoke Haradinajevih zločina“ list piše da američki general Stiven Šuk koji je na Kosovu bio zamenik šefa UNMIKA, stoji iza likvidacije svedoka u haškom procesu protiv kosovskog premijera Ramuša Haradinaja. List piše o pucnjavi koja se dogodila na Voždovcu, u tekstu „Luka Bojović naručio ubistvo“.


Faktor | Počinju pripremne radnje za rekonstrukciju i sanaciju objekta Hitne pomoći\n29.07.2019. / 15:05\nU budžetu Ministarstva je planirano 660.000 KM za nabavku opreme ovoj ustanovi\nMinistrica zdravstva Kantona Sarajevo (KS) Amela Sofić potpisala je danas Sporazum o finansiranju i implementaciji izrade projektne dokumentacije za realizaciju Projekta "Rekonstrukcija i sanacija centralnog objekta JU Zavod za hitnu medicinsku pomoć Kantona Sarajevo" sa direktorom ove ustanove Ademom Zalihićem te direktorom Zavoda za izgradnju KS Mirzom Hulusićem.\n-Nastavljamo s realizacijom dobrih projekata, jačamo primarnu zdravstvenu zaštitu, jer smo svjesni značaja ove ustanove koja na licu mjesta u hitnim okolnostima pruža našim građanima zdravstvenu zaštitu iz oblasti hitne patologije - istakla je ministrica Sofić, nakon potpisivanja Sporazuma.\nZa ovu namjenu Ministarstvo zdravstva KS je osiguralo u Budžetu KS za ovu godinu sredstva u iznosu od 50.000 KM, a najavljeno je da će tokom naredne godine biti osigurana i sva dodatna eventualno nedostajuća sredstva. Realizacijom ovog sporazuma osigurat će se uvjeti za početak rekonstrukcije i sanacija centralnog objekta Zavoda za hitnu medicinsku pomoć KS, a koja se planira završiti tokom naredne godine.\n-Posljednji put ovaj objekt je rekonstruiran 1979. godine, tako da je neophodno s njegovom sanacijom započeti što prije, kako bi njegovo građevinsko stanje adekvatno pratilo visoki kvalitet medicinskih usluga koje svakodnevno njegovu zaposlenici pružaju građanima Kantona - kazao je direktor Hulusić.\nZavod za hitnu medicinsku pomoć KS će Zavodu za izgradnju KS obezbijediti svu raspoloživu projektnu dokumentaciju iz vremena izgradnje objekta, kao i dokumentaciju iz svih perioda sanacije, adaptacije odnosno rekonstrukcije. Direktor Zalihić je, ovom prilikom, iskazao zahvalnost Vladi i Ministarstvu zdravstva KS zbog njihovog opredjeljenja da ovaj objekt rekonstruiraju, zbog toga što je to neophodno što prije učiniti.\nOsim ovoga, u budžetu Ministarstva je planirano 660.000 KM za nabavku opreme ovoj ustanovi, i to: dva kardiomobila, dva kombija za prijevoz hemodijaliznih pacijenata, tri bolesnička kreveta za ambulantu te lutki modela za edukativni centar, saopćio je Press KS.\nJe li Konaković pronašao zamjenu za Zinetu Bogunić i jesu li tačne spekulacije o imenu nasljednice?


titula Arhive - Admiral Bet SPORT\nBotasu "Suzuka", Mercedesu titula i istorija\nAuthor Nemanja ĐorđevićPosted on 13. oktobra 2019. 09:10 13. oktobra 2019. 09:17\nVozač Mercedesa Valteri Botas slavio je na Velikoj nagradi Japana, čime je njegov tim ujedno stigao i do titule u konkurenciji konstruktora. Finac je na "Suzuki" stigao do trećeg...\nAktuelno Domaći fudbal Fudbal Italija Međunarodni fudbal\nKakav otac, takav sin – Stankovićev naslednik šampion Italije\nAuthor Nemanja ĐorđevićPosted on 21. juna 2019. 11:51 21. juna 2019. 11:57\nEkipa milanskog Intera uzrasta do 17 godina postala je prethodne večeri prvak Italije po osmi put. Mlađani "nerazuri" su do trofeja došli trijumfom nad aktuelnim šampionom Romom – 3:1 (3:1)....\nAuthor Nemanja ĐorđevićPosted on 15. juna 2019. 18:33 15. juna 2019. 18:35\nEkipa Fenerbahčea izjednačila je na 2-2 u trijumfima protiv Anadolu Efesa u velikom finalu šampionata Turske. Posle vraćenog brejka od strane gostiju, tim Željka Obradovića uspeo je da slavi...\nIstorijska titula – bez poraza\nAuthor Nemanja ĐorđevićPosted on 21. maja 2019. 09:55 21. maja 2019. 09:55\nRukometašice Jagodine osvojile su titulu šampiona Srbije bez poraza. One su do pehara stigle sa 26 pobeda i dva nerešena rezultata, što je istorijski uspeh kluba. Poslednju utakmicu ovog...\nI u Novom Sadu imaju komentar na titulu iz 1946. godine\nAuthor Dušan NinkovićPosted on 20. maja 2019. 13:10 20. maja 2019. 13:07\nCrvena zvezda je juče proslavila titulu osvojenu za ovu sezonu, a istovremeno sebi upisala i titulu iz 1946. godine. U prvoj posleratnoj godini osvojili su prvenstvo Srbije bez Vojvodine...\nMilijaš pred oproštaj: Sad Marin ne sme da ode\nAuthor Dušan NinkovićPosted on 19. maja 2019. 16:20 19. maja 2019. 15:41\nDanašnji meč na stadionu "Rajko Mitić" mogao bi da bude poslednji ligaški u karijeri Nenada Milijaša. Jedna od legendi Crvene zvezde na kraju sezone će otići u zasluženu penziju....\nNovo priznanje za srpsku odbojku – Stanković i Veljkovićeva prvaci Evrope!\nAuthor Nemanja ĐorđevićPosted on 19. maja 2019. 11:32 19. maja 2019. 11:34\nSrpski reprezentativci Dragan Stanković i Stefana Veljković osvojili su u subotu titule prvaka Evrope. Stankovićev Lube stigao je do druge titule klupskog šampiona Starog kontinenta, posle 17 godina čekanja,...


Djenadić danas odlučuje o ponudi za mesto direktora Tigra ad - Pirot Plus Online\nDjenadić danas odlučuje o ponudi za mesto direktora Tigra ad\n11. mart 2013. 12:04 Privreda Pirot Plus Online\nKandidat Vlade Srbije, odnosno Ministarstva finansija za mesto generalnog direktora korporacije Tigar Nebojša Djenadić, nekadašnji komercijalni, tehnički i direktor razvoja Trajala iz Kruševca u petak je posetio Pirot I tom prilikom je razgovarao sa najužim rukovodstvom fabrike I obišao proizvodne pogone Tigra. Slobodan Petrović, predsednik Samostalnog sindikata korporacije kaže da će Djenadić konačnu odluku o ponudi Ministarstva doneti danas\n- Danas očekujemo potvdu iz Ministarstva privrede i finansija o konačnoj odluci. Nadamo se da će Djenadić prihvatiti ponudu, kako bi Tigar započeo potpuno novu fazu u svom funkcionisanju, kaže Petrović\nPetrović podseća da su u cilju racionalizacije procesa proizvodnje i potrošnje energenata u periodu smanjenog korišćenja kapaciteta zaposleni u fabrici Tigar Obuća na godišnjem odmoru. Repromaterijala nedostaje I u fabrici Tehničke gume, dok ostali uslužni entiteti funkcionišu donekle normalno\n-Praktično i u Tehničkoj gumi se vrlo malo radi, smanjenim kapacitetom medjutim smatramo da će rukovodstvo obezbediti neophodan repromateriljal kako bi svi entiteti nastavili sa radom u optimalnom obimu. Ostali entiteti, Gradjevinarstvo, Zaštitna radionica, Transport, Ugostiteljstvo rade jer su uglavnom njihove aktivnosti usmerene prema kompaniji Tigar tyres. Cilj sindikata je da sve fabrike krenu punim kapacitetima, tu se pre svega misli na fabrike Tehničke gume i Obuće, kao najvećim izvoznicima. Kada je u pitanju fabrika Hemijskih proizvoda tu su počele pripreme za preseljenje na lokaciji nekadašnjeg Suka, kaže Petrović.\nNeophodno je vratiti se u normalne tokove, jer postoje obaveze prema kupcima na osnovu zaključenih ugovora. Te ugovorne obaveze i rokovi moraju se ispoštovati, kaže Petrović i napominje da će se sa prilivom novčanih sredstava koje je Ministarstvo obećalo, nabavka repromaterijala stabilizovati\n- Dinamikom realizacije dogovora finansijske konsolidacije Kompanije Tigar a.d. predvidjeno je da se do 18. marta prikupi sva dokumentacija koja je neophodna za realizaciju ovakvih dogovora. Smatram da će do tada biti imenovan i direktor koji će formirati svoj tim, tako da će se na ravnopravnom nivou voditi pregovori sa bankama o uslovima pod kojim će, u postupku reprograma duga, Tigar od Vlade Srbije dobiti garanciju u vrednosti od 15 miliona evra kao I dodatna sredstva od 5 miliona evra koja će biti namenjena proizvodnji, isplati zarada i uplati doprinosa za zdravstveno osiguranje, kaže Petrović


Samo sedam od 1.445 sudija i tužilaca objavilo podatke o imovini – Glas TK – Vaše najdraže novine\nSamo sedam od 1.445 sudija i tužilaca objavilo podatke o imovini\n15. Maja 2021. 15. Maja 2021. redakcija\nSamo sedam od 1.445 nosioca pravosudnih funkcija u BiH objavilo je na stranici VSTV-a podatke o tome koliko zarađuju i koju imovinu posjeduju. Od tih sedam je i novi čelnik VSTV-a Halil Lagumdžija. Ostalih šest su Dragan Borovčanin, Aida Šain, Sabina Hadžizulfić, Husejin Šerbečić, Slavo Lakić i Milan Tegeltija.\nKada je riječ o Lagumdžiji u javno objavljenom finansijskom izvještaju stoji da je tokom 2020. godine na ime plate i regresa zaradio 65.670 KM. Dodatno je inkasirao 5.800 KM u vidu naknade za odvojeni život, topli obrok i prevoz, te dodatnih 12.000 KM naveo je kao platu i regres supruge.\nOd nekretnina posjeduje stan u Goraždu u vrijednosti od 105.000 KM, nekretnine u općini Rudo od 115.000 KM,. Prijavio je i automobil Škodu Octavia od 12.000 KM, te gotovinski iznos u banci čija vrijednost pak nije dostupna u izvještaju.\nU izvještaju se navodi i imovina uže porodice, odnosno stan u Sarajevu, automobile Peugeot 208 i dvije petine stana u glavnom gradu BiH. Lagumdžija je u ovom izvještaju naveo da je njegova supruga uložila 40.000 u kupovinu stana a taj iznos je nasljedila u porodici, dok mu je sin uložio 50.000 KM od iznosa koji je dobio na lutriji.\nNo, zašto u BiH, za razliku od prakse u Evropi, pa i okruženju, javna objava primanja i imovine sudije i tužilaca tek na dobrovoljnoj bazi?\nTreba, naime, podsjetiti da je VSTV u septembru 2018. godine usvojio Pravilnik o podnošenju, provjeri i obradi finansijskih izvještaja sudija i tužilaca kojim je regulisan postupak podnošenja, provjere, čuvanja, obrade i pristup finansijskim izvještajima kojima su obuhvaćeni podaci koji se odnose na imovinu sudije, odnosno tužioca, njegovog bračnog druga i djece s kojom živi u istom domaćinstvu.\nAgencija za zaštitu ličnih podataka u BiH je potom u martu 2019. godine, po zahtjevu podnesenom od udruženja sudija u BiH, donijela rješenje kojim je ocijenila da je VSTV Pravilnikom prekoračio ovlaštenje koje ima po članu 86. Zakona o VSTSV-u, te zabranila njegovu primjenu.\nPostupajući po presudi Suda BiH donesenoj u januaru 2020. godine, kojom je tužba VSTV-a protiv rješenja Agencije odbijena kao neosnovana i rješenje Agencije u cijelosti potvrđeno, VSTV je u februaru 2020. godine ovaj pravilnik stavio van snage, te donio odluku da se finansijski izvještaji sudija i tužilaca za 2019. godinu dostave VSTV-u na ranije korištenom obrascu, uz produženje roka za dostavljanje do 30. juna 2020. godine zbog vanrednih okolnosti uzrokovanih pandemijom COVID-19.\nU pogledu dobrovoljnog objavljivanja finansijskih izvještaja, 6 nosilaca pravosudne funkcije je dalo saglasnost za objavljivanje izvještaja dostavljenih i za 2018. i 2019. godinu i isti su objavljeni na web-stranici VSTV-a. U ovoj godini to je učinio i novi šef VSTV-a Halil Lagumdžija.\nU okviru ukupnog broja dostavljenih ličnih finansijskih izvještaja sudija i tužilaca u izvještajnom periodu, evidentirane su ukupno 252 dodatne aktivnosti koje je prijavilo 176 sudija i tužilaca. U odnosu na dozvoljene aktivnosti uz naplatu u iznosu do 40 posto godišnjeg prihoda sudije ili tužioca, 2 nosioca pravosudne funkcije su naplatila veći iznos od predviđenog, o čemu je obaviješten Ured disciplinskog tužioca (UDT).\nNajveći broj dodatnih aktivnosti uz naplatu odnosi se na pružanje usluga edukacije, članstvo u komisijama za polaganje pravosudnog ispita, autorske honorare i sl. U pogledu prijavljenih dodatnih aktivnosti za koje su podaci bili nepotpuni, tražena su dodatna obrazloženja, dok je za učešće u pojedinim radnim tijelima i komisijama koje formiraju nadležne vlasti (izborne komisije, nezavisni odbori za izbor policijskih službenika, i sl.) VSTV donio odluke o njihovoj nespojivosti sa sudskom ili tužilačkom funkcijom.\nTokom 2020. godine VSTV je dao 17 mišljenja, od kojih 11 o spojivosti funkcije, 2 o nespojivosti funkcije i 4 po zahtjevima za zaštitu nezavisnosti u vršenju funkcije.\n← Karadžićev advokat o odbijanju prigovora na služenje kazne u Britaniji: Nije razmatrana suština\nGračanica: Velika sala BKC-a u novom ruhu →


"Pozorište na trgu-portal ka vekovima", 8. septembra na Trgu\n„Pozorište na trgu-portal ka vekovima“, 8. septembra na Trgu\nBEOGRAD – Na rekonstruisanom Trgu Republike u nedelju, 8. septembra, biće održana manifestacija „Pozorište na trgu – portal ka vekovima“ u okviru koje će Narodno pozorište u Beogradu održati niz koncerata i predstava.\nKako je rečeno na današnjoj konferenciji za novinare u Skupštini grada, program, koji će biti besplatan, počeće u 11 sati i trajaće do ponoći, a od sadržaj će biti raznolik – od predstava za decu do opere i baleta.\n„Mislim da je prirodan sled događaja da Narodno pozorište prvo nastupa ovde“, rekao je on i dodao da je ime ovog trga ranije bilo „Pozorišni trg“.\n„Želeli smo da pokažemo da je ovo sjajan prostor za takve manifetacije“, kazao je Vesić.\nGovoreći o ovom kulturnom jezgru grada, Vesić je najavio da će uskoro biti raspisivanje konkursa za izgradnju zgrade na mestu današnjeg „Staklenca“.\n„Tako bismo potpuno zaokružili Trg republike i njegovu namenu, jer on pripada pre svega Beograđanima, a onda i Narodnom pozorištu. Verujem da će se Beograđanima dopasti ova zamisao i da će trg biti prihvaćen kao treća scena našeg nacionalnog teatra“, rekao je Vesić.\nU okviru manifestacije, predviđeno je da program počne u 11 sati promenadnim koncertom srpsko-japanskog prijateljstva na velikoj sceni Narodnog pozorišta, a u 12 sati kod Kultrunog centra Beograd uslediće program za decu – najlepše srpske bajke, kao i drugi sadržaji za najmlađe posetioce koji će trajati do 19 sati.\nProgram se završava u ponoć, baletskom predstavom „Ko to tamo peva“.\nNajavila je i da da će Narodno pozorište biti otvoreno za obilazak posetilaca od 12 sati pa do uveče.\nOna je navela da će se bine nalaziti kod drvoreda prema Kolarčevoj ulici, zatim na platou prema Pozorištu „Boško Buha“, kao i ispred samog Spomenika knezu Mihailu.\nDirektorka Opere Narodnog pozorišta Jasmina Trumbetaš Petrović rekla je da joj je drago što će naše nacionalno pozorište moći kao i druga velika svetska pozorišta da nastupa na otvorenom, na trgu.\n„Zahvaljujući gradskoj vlasti imaćemo veličanstven događaj za Narodno pozorište i našu operu, koja će uskoro proslaviti veliki jubilej, 100 godina postojanja“- rekla je direktorka opere.\nDirektor Baleta Narodnog pozorišta Konstantin Kostjukov istako je da mu je veoma drago što će na obnovljenom trgu biti održan balet „Ko to tamo peva“.\n„Nastupićemo sa našom najboljom baletskom igrom i nadam se da će Beograđani biti zadovoljni“, naveo je Kostjukov.


Đokić: Hidroelektrana Višegrad doprinosi stabilnosti energetskog sektora | 058.ba\nĐokić: Hidroelektrana Višegrad doprinosi stabilnosti energetskog sektora\nSRNA - Jovana Borovčanin - 29. септембра 2015.\t058.ba\nVIŠEGRAD – Ministar industrije, energetike i rudarstva Republike Srpske Petar Đokić izjavio je danas da je Hidroelektrana Višegrad jedan od najboljih objekata u sistemu preduzeća „Elektroprivreda Republike Srpske“ /ERS/ i daje veliki doprinos stabilnosti energetskog sektora Srpske.\nĐokić je rekao da Hidroelektrana Višegrad kontinuirano realizuje proizvodno- finansijske planove.\nNakon razgovora sa direktorom Hidroelektrane Miletom Lakićem, Đokić je rekao da je na sastanku bilo riječi o zaštiti objekata, jačanju pogonske spremnosti u pogledu ulaganja u postrojenja i objekte kako bi mogli da obezbjede nesmetan rad u budućnosti.\n„U toku je priprema za određenu investiciju koja je ranije započeta, a koja bi trebalo dati sigurnost za nesmetan rad ovog proizvodnog objekta“, rekao je Đokić.\nOn je istakao da je cilj Vlade Srpske da ERS u narednom periodu bude nosilac velikih energetskih projekata po kojima bi Republika Srpska mogla da se izdvoji i kojima bi mogla da se ponosi.\nĐokić kaže da je u narednom periodu potrebno odlučnije i energičnije raditi na stvaranju klime da ERS putem svojih zavisnih preduzeća bude nosilac izgradnje novih, većih energetskih objekata i da se na taj način dobiju nove količine energije.\n„Kada govorimo o proizvođačima, moramo naći način da u okviru cijelog sistema ERS-a budemo maksimalno solidarni i da zakonska rješenja obezbjede stabilnost i funkcionalnost sistema, imajući u vidu da nije isto proizvoditi energiju u termoelektranama, gdje su troškovi znatno veći, u odnosu na hidroelektrane gdje su manji“, rekao je Đokić.\nOn je napomenuo da se svi troškovi onih koji proizvode energiju moraju uvažiti na realan način i obezbijediti da svako preduzeće može nesmetano da radi, a da ERS ima dobar finansijski rezultat.\nDirektor Hidroelektrane Višegrad Mile Lakić rekao je da je na sastanku bilo riječi o prošlim i budućim investicijama koje se odnose na pogonsku spremnost postrojenja, kao i o mogućim investicijama na rijeci Drini.\n„Aktuelni problem u Hidroelektrani Višegrad je cijena električne energije. Ova hidroelektrana ne proizvodi najjeftiniju električnu energiju, već ima najnižu cijenu električne energije ne samo u Republici Srpskoj, nego i šire“, rekao je Lakić.\nOn je istakao da je neophodno pokrenuti novi tarifni postupak, te izrazio očekivanje da će Regulatorna komisija uvažiti zahtjeve proizvodnih preduzeća, posebno Hidroelektrane Višegrad, koja je u najtežoj situaciji sa aspekta zakonskih obaveza koje ima po osnovu prirodnih resursa u funkciji Fonda solidarnosti.\n„U narednom periodu taj problem mora biti riješen. Spremni smo da zajedno sa cijelim sistemom ERS-a donesemo najpovoljniju odluku“, rekao je Lakić i dodao da će povećanje cijene električne energije biti u funkciji razvoja ERS-a.\nOn je dodao da je Hidroelektrana Višegrad ove godine proizvela najviše električne energije u odnosu na ostale tri hidroelektrane, pa čak i od Hidroelektrana na Trebišnjici.\nОзнаке: HE na Drini, Mile Lakić, Petar Djokić


Telenor ponovo među tri najpoželjnija poslodavca u Srbiji Telenor ponovo među tri najpoželjnija poslodavca u Srbiji – Personal magazin\nTelenor je drugi najpoželjniji poslodavac u Srbiji, što je pomak za jedno mesto u odnosu na prethodni put kada je rađeno istraživanje. Nezavisnu anketu na tržitšu „Najpoželjniji poslodavac 2018″ sproveo…\nTelenor je drugi najpoželjniji poslodavac u Srbiji, što je pomak za jedno mesto u odnosu na prethodni put kada je rađeno istraživanje. Nezavisnu anketu na tržitšu „Najpoželjniji poslodavac 2018″ sproveo je Infostud i obuhvatila je više od 10.000 ispitanika.\nIstraživanje je sprovedeno u periodu od januara do mart 2018. godine. Ispitanici su anonimno ocenjivali svoje poslodavce na portalu “Poslovi.infostud” na pitanja o tome koliko su zadovoljni svojim poslodavcima, koje su jake strane poslodavaca i gde postoji prostor za unapređenje.\nTelenor ponovo među tri najpoželjnija poslodavca u Srbiji was last modified: May 16th, 2018 by Redakcija\nVip mobile: Dodatni NEO nula dinara prvih...


BIO U DEVET KOMISIJA Savjetnik ministra za godinu dana naplatio više od 28.000 KM - Srpskainfo\nTokom svojih angažmana on je uredno primao i platu u Ministarstvu.\n– Na osnovu uvida u dokumentaciju konstatovali smo da je za rad zaposlenika u komisijama isplaćen ukupan neto iznos od 168.395 KM, a za rad u komisijama (po više osnova) zaposlenici su pojedinačno ostvarili ukupna primanja na godišnjem nivou od 100 KM do 28.305 KM. Zaposlenik koji je na osnovu rada u komisijama i 23 rješenja o isplati naknade ostvario ukupna primanja u neto iznosu od 28.305 KM bio je angažovan u devet komisija, uz napomenu da mu je u 2019. godini isplaćena neto plata za 12 mjeseci u ukupnom iznosu od 28.636 KM za poslove na radnom mjestu savjetnika ministra za poslove farmaceutike – navodi se u Izvještaju o finansijskoj reviziji Federalnog ministarstva zdravstva, a koji je objavila Kancelarija za revizuju institucija u FBiH.\nU istom izvještaju stoji i da je stručnom savjetniku u Federalnom ministarstvu zdravstva za specijalističko usavršavanje zdravstvenih radnika i zdravstvenih saradnika, na ime neto naknade za rad u komisijama, u 2019. godini isplaćeno 21.730 KM, dok je neto plata u istom periodu izosila 17.815 KM.\n– S obzirom na to da je većina komisija formirana za obavljanje poslova iz nadležnosti za koje se angažuju zaposlenici, ne možemo potvrditi opravdanost isplate naknada članovima komisija. Preispitati opravdanost isplata naknada zaposlenicima po osnovu rada u komisijama za poslove iz nadležnosti Ministarstva – napisali su federalni revizori, piše Faktor.\nDruštvo finansijski izvjestajkomisijeNaknadarevizija\nGODIŠNJI REMONT TRAFOSTANICE Sutra bez struje 2.800 potrošača\nRADOVI NA MREŽI Isključenja struje u devet banjalučkih ulica\nRADOVI DO KRAJA MJESECA Novi vodovod na Pobrđu\nPoslovne aktivnosti najvećeg ELEKTRODISTRIBUTIVNOG PREDUZEĆA u RS: „Elektrokrajina“ izgradila 200 km NOVE MREŽE\nGROM PROUZROKOVAO KVAR Postepeno se uključuje struja naseljima u Banjaluci\nRADOVI GASE SIJALICE Isključenja struje u DEVET banjalučkih naselja


EP BiH i Rudnici potpisali ugovor o poslovanju koncerna - Klix.ba\nSarajevo EP BiH i Rudnici potpisali ugovor o poslovanju koncerna\nEP BiH i Rudnici potpisali ugovor o poslovanju koncerna\n16.11.2009. u 14:47\nUgovor o vođenju poslova između Elektroprivrede BiH, kao vladajućeg društva i sedam rudnika u Federciji BiH, kao zavisnih društava u koncernu Elektroprivreda BiH, potpisan je danas u Sarajevu.\n"Potpisivanjem ugovora imamo definisan kompletan poslovni ambijent kako ćemo sutra raditi u okviru koncerna i Elektroprivreda i rudnici, koje su odgovornosti u vođenju kompanije Elektroprivrede, nadležnosti svakog od rudnika i kako će poslovati koncern", izjavio je direktor Elektroprivrede BiH Amer Jerlagić.\nTime se ujedno dobija jedna od najjačih kompanija na Balkanu koja će sigurno biti osnova za razvoj metalske industrije i kompletnog industrijskog sektora u BiH.\nRudari sedam rudnika koji su ušli u sastav "Elektroprivrede BiH" u ovom projektu vide svoju šansu, prije svega u ulaganjima koja očekuju od koncerna koja će omogućiti veću produktivnost, sigurnost i socijalni status rudara.\nJeralgić je istakao da Elektroprivreda BiH planira u naredne tri godine uložiti gotovo 250 miliona KM i da je ta vrijednost ulaganja osam puta veća nego što je godišnja amortizacija rudnika. To će, po njegovim riječima, dati nove uvjete za modernizaciju, bolju humanizaciju rada i generalno, bolje uvjete rada rudara.\nNajveći dobitnik u ovom procesu uvezivanja Elektroprivrede BiH i rudnika u moćan koncern, kako su istakli predstavnici sedam rudnika uglja u FBiH, jeste država, tj. Federacija BiH koja ovim činom dobija jaku kompaniju koja će svojim radom odrediti i napredak drugih industrija.\nFederalni ministar energije, rudarstva i industrije Vahid Hećo izrazio je zadovoljstvo što se došlo do trenutka da se privodi kraju uspostava kompanije koja će biti motorna snaga za pokretanje kompletne privrede.\nOvim projektom, po njegovim riječima, osigurat će se energetska sigurnost u Federaciji BiH i državi BiH i stvoriti prostor drugim industrijskim granama da se razvijaju.\nSajam u Neustadtu 715


"Ako ne izbrišete sliku sa Fejsbuka plaćaćete 50 evra dnevno": Baka postavila sliku unučeta na mreže pa je stigla presuda\nJedan sudski proces u Holandiji završio se odlukom suda da žena koja je objavila fotografije svojih unučadi na Fejsbuku i Pinterestu bez dozvole roditelja dece, mora da ih izbriše, prenosi "Luftika".\nGreška koju prave vlasnici kućnih ljubimaca: Evo zbog čega nije dobra ideja da napravite svom psu profil na mrežama\nSudija je odlučio da je to pitanje u domenu Opšte uredbe o zaštiti podataka, dok jedan stručnjak smatra da presuda odražava "stav koji Evropski sud zauzima godinama".\nSistem za zaštitu podataka se ne odnosi na "čisto ličnu" ili "kućnu" obradu podataka, međutim, izuzetak ne važi u ovom slučaju jer su fotografije objavljene na društvenim mrežama postale dostupne široj publici, odlučio je sud.\n- Ne može se isključiti mogućnost da fotografije postavljene na Fejsbuk budu distribuirane i tako završe u rukama treće strane - piše u presudi, a prenosi "Bi-Bi-Si na srpskom".\n- Mislim da će presuda iznenaditi mnoge koji verovatno ne razmišljaju previše pre nego što nešto tvituju ili objave fotografije - kaže Nil Braun, advokat za oblast tehnologije.\n- Zapravo, to je razumno – ljudska stvar koju treba da uradi je da ih izbriše - kaže Braun.


Odluka /Kamerni teatar 55 povukao predstavu zbog Branislava Lečića / Radio Sarajevo\nFoto: Nova.rs/Branislav Lečić\n20. 11. 2021. u 22:15:00 Radiosarajevo.ba\nKamerni teatar 55 iz Sarajeva povukao je svoju predstavu 'Šindlerov lift' sa 38. susreta pozorišta/kazališta u Brčkom zbog toga što je u žiriju glumac Branislav Lečić.\nReditelj predstave Kokan Mladenović i pisac Darko Cvijetić odlučili su se na ovaj potez, a organizatorima ove manifestacije uputuili su saopćenje u kojem su objasnili svoj postupak.\n“Radovali smo se što će predstava 'Šindlerov lift', koju smo kreirali zajedno sa sjajnim ansamblom Kamernog teatra 55 iz Sarajeva učestvovati na Vašem festivalu, a onda smo saznali da je član žirija 38. susreta pozorišta u Brčkom glumac Branislav Lečić. Jedan od osnovnih motiva za naš rad na predstavi bila je potreba da se nikada i nigdje ne relativizuju zločini, da žrtve imaju prava da dobiju glas koji će govoriti u njihovo ime, da imaju prava da prestanu da budu povređivane, bile one žive ili mrtve. Jedan od najpotresnijih dijelova romana je upravo onaj koji govori o susretima dželata i žrtava, silovatelja i silovanih u jednoj sredini koja nema snage da prihvati istinu i da spozna svoj žalosni udio u katastrofi koja je zadesila druge i drugačije”, navodi se u saopćenju.\nPodsjeća se kako Branislav Lečić nije osuđen po optužbama za silovanje Danijele Štajnfeld, ali je sve u vezi tog slučaja stavilo, u najmanju ruku, “ogromnu moralnu hipoteku nad njegov lični i umjetnički integritet”, piše Nova.rs.\nPodsjetimo, na 38. regionalnim Susretima pozorišta u Brčkom, ekipa predstave „64“, autorke Tene Štivičić, uputili su proglas u kom navode da su predstavu, koju je režirala Alisa Stojanović, odigrali iz poštovanja prema publici, ali da ne žele da njihov rad ocjenjuje član žirija, Branislav Lečić.\nKako navode, razlog tome su Lečićevi medijski nastupi tokom kojih se iživljavao nad njihovom koleginicom Danijelom Štajnfeld.\nTagovi: Branislav Lečić Kamerni teatar '55 Danijela Štajnfeld\nIG / Nakon što je prijava odbačena: Oglasila se i glumica Danijela Štajnfeld


Premijera operete ‘Mala Floramye’ Ive Tijardovića 4. februara u Narodnom pozorištu Sarajevo\n26.01.2022 13:04 Autor: Raport.ba\nNa sceni Narodnog pozorišta Sarajevo 4. februara će premijerno biti izvedena opereta u tri čina “Mala Floramye” Ive Tijardovića.\nDirigent je Dario Vučić, režiju potpisuje Ivan Leo Lemo, a ostatak autorske ekipe čine koreografkinja Belma Čečo Bakrač, scenografkinja Vesna Režić, a kostimografiju potpisuje Amna Kunovac Zekić.\nSolisti i hor Opere Narodnog pozorišta Sarajevo, Balet Narodnog pozorišta Sarajevo uz Orkestar Sarajevske filharmonije poklonit će se publici 4. februara u 19.30 sati, na premijernom, i 5. februara na prvom repriznom izvođenju operete “Mala Floramye”.\nUprkos teškim okolnostima koje su zbog pandemije korona virusa zadesile cijeli svijet, od početka ove umjetničke sezone u Narodnom pozorištu Sarajevo uspješno su realizirane četiri premijere.\nPROČITAJTE Mostarsko proljeće: Predstavljena zbirka pjesama i strip Zdravke Mile Marijanović\nIz NP Sarajevo podsjećaju da kada su brojne pozorišne kuće odustajale od svojih planova, oni su pronalazili načine kako da ispune obećanja koja su dali publici i javnosti.\n– I dalje istrajavamo u cilju da kao središnja pozorišna kuća u Bosni i Hercegovini postavljamo umjetničke, produkcijske i repertoarske standarde – poručuju iz NP Sarajevo.\nTagovi: balet Mala Floramye Narodno pozorište Sarajevo Sarajevo\nAlarmantno: Sarajevo ovog jutra ima najzagađeniji zrak na svijetu\nBenjamina Karić stigla kod Stanivukovića: Pao i zagrljaj\nHadžibajrić i protojerej Divljanović: Potpisan ugovor o namjenskom grantu


Koričić: Umjesto sport pomoći zdravstvo\nALEKSANDAR KOJIČIĆ (PZP) PODNIO AMANDMAN NA BUDŽET OPŠTINE GOLUBOVCI O PREUSMJERAVANJU SREDSTAVA\nOdbornik PzP-a u Aleksandar Kojičić podnio je 12 amandman Skupštini Opštine Golubovci na predlog budžeta Opštine u okviru Glavnog grada - Golubovci za narednu godinu između ostalog tražeći da se novac za sportske klubove usmjeri na zdravstveni sistem u Zeti. Budžetom su transferi kulturi i sportu predviđeni na 200.000 eura, a on traži da se umanje na 150.000 eura.\nU vremenu pandemije korona virusa i ekonomskih problema smatram nepotrebnim bacanje novca na trećerazredne sportske klubove, kao što je bila situacija prethodnih godina na FK Bratstvo, već da novce treba preusmjeriti prije svega na zdravstveni sistem primarne zaštite u Zeti – piše u amandmanu.\nJoš jedan amandman odnosi se namjeni sufinansiranja Doma zdravlja na Anovima.\nNovac dobijen umanjenjem po osnovu osam amandmana dobija se iznos od 74.500 eura za sufinansiranje ove ustanove. Sufinansiranje nedostajućeg kadra u primarnoj zdravstvenoj njezi u Domu zdravlja na Anovima se prevashodno odnosi na nedostatak pedijatara u drugoj smjeni. Bilo bi neophodno da opština sufinansira trajno rješenje pedijatra, kao i da nagradi požrtvovanje i rad osoblja i obezbijedi im dobru snabdjevenost svim potrošnim materijalom, instrumentima, zaštitnom i dezinfekcionom opremom – piše u obrazloženju amandmana.\nIzmeđu ostalog Kojičić traži i smanjenje stavki za održavanje softvera, konkursa za idejno rješenje za zgradu opštine i pijacu, za održavanje sportskih objekata...\nmandmani koje sam podnio odnose na visoko postavljene i predimenzionirane rashodne stavke budžeta čije je umanjenje razumno i racionalno. Rashodna strana za recimo komunikaciju i energiju je toliko visoka kao da se opština bavi rudarenjem bitkoina što i ne bi bilo loše, ali nažalost se ne bave prihodovanjem na taj način. Rashodi za gorivo i održavanje vozila su na nivou profesionalne špeditersko logističke kompanije, a ne opštine i ne djeluju racionalno niti domaćinski u godini evidentne krize. Novčana sredstva ušteđena na stavkama vezanim za stvari koje nijesu hitne ni bitne će donijeti obezbjeđenje novca i stavljanje pod obaveznom stavke za elaborat o ekonomskoj održivosti Zete, što je dokument kojim ćemo faktički dokazati i pokazati definitivne predispozicije za funkcionisanje samostalne opštine Zeta.


Objavljene poruke koje su dovele do El Čapa - uBioskop - Online filmovi i serije sa prevodom Magazin\nPočetna » Magazin » 2016 » Januar » 14\nObjavljene poruke koje su dovele do El Čapa\nPoruke, koje je juče objavio list Milenio, a njihovu autentičnost potvrdio jedan meksički zvaničnik, pokazuju da je Guzmana najviše interesovalo da se nađe licem u lice sa glumicom, kao i da zapravo nije znao ko je američki glumac Šon Pen.\nPen je priznao da se naknadno ubacio na sastanak koji je Kejt Del Kastiljo zakazala sa Guzmanom kako bi razgovarali o planovima za snimanje filma o životu narko bosa, a koji je održan 2. oktobra u planinama gde se El Čapo skrivao.\nMeksički zvaničnik, koji je želeo da ostane anoniman, potvrdio je da su El Čapove poruke, kojih ima više desetina, autentične. U mnogima se izražava divljenje i čežnja za sledećim susretom, umesto interesa za planirani filmski projekat.\n„Kažem ti, više sam uzbuđen zbog susreta sa tobom nego zbog scenarija za film“, napisao je jednom prilikom Guzman glumici, koju je u svom imeniku zapamtio kao „ermoza“, što je pogrešno napisana reč koja na španskom znači „lepotica“.\nGuzman, koji je oženjen bivšom misicom Emom Koronel i ima decu sa njom, kao i još nekim ženama, u jednoj poruci piše: „Moja majka želi da te upozna. Pričao sam joj o tebi“.\nGlumica odgovara: „Osim našeg filmskog projekta, veoma sam uzbuđena što ću te videti uživo“ i kasnije dodaje: „Uskoro ćemo se zagrliti!“.\nMeksički analitičar Alehandro Ope navodi: „Šta je tu čudno? To što je Guzman slab na žene? On ima 18 dece, oženjen je ženom 30 godina mlađom od njega. Nema tu ništa čudno“, tvrdi Ope.\nVlasti navode da su uspele da otkriju lokaciju na kojoj se nalazi Guzman zahvaljujući intervjuu koji je sa njim imao Šon Pen.


Vlada Srpske nastavlja sa ulaganjem u Miliće – Zvornik Danas\nNaslovna/izbor urednika/Vlada Srpske nastavlja sa ulaganjem u Miliće\nVlada Srpske nastavlja sa ulaganjem u Miliće\n123 2 minuta čitanja\nMILIĆI – Premijer Republike Srpske Željka Cvijanović izjavila je danas u Milićima da je Vlada Republike Srpske ove godine u ovu opštini uložila oko 1.400.000 KM, a u ranijem periodu 15.000.000 KM kroz važne projekte, te da će nastaviti sa investicijama.\nOna je, nakon razgovora sa rukovodstvom opštine i lokalnim privrednicima, rekla novinarima da je situacija u republičkom budžetu danas daleko bolja nego u vrijeme nakon krize i da Vlada može da izađe u susret svakoj lokalnoj zajednici koja ponudi projekte koji su značajni za tu sredinu.\n„Kao što vidite, ono što se realizuje ovdje treba da zaštiti građane od poplava, da im obezbijedi vodu za piće i sve ono što je komunalna infrastruktura koja je potrebna jednoj opštini“, rekla je Cvijanovićeva.\nOna je istakla da je sa milićkim privrednicima razgovarala o načinima za postizanje još boljeg privrednog života na ovom području.\n„Postoji i velika obaveza naših javnih preduzeća, a prvenstveno `Šuma Republike Srpske` da odgovornije realizuju ugovore o snabdijevanju sirovinom jer ovdje postoji mnogo firmi koje od toga zavise, a zapošljavaju veliki broj radnika i vuku privredni život kraja“, rekla je premijer Srpske.\nCvijanovićeva je izrazila zadovoljstvo što je u Milićima premašen broj zaposlenih iz prijeratnog perioda, što se ne može naći u svakoj opštini u Republici Srpskoj.\n„Želim da pohvalim vezu lokalne uprave i privrednika, ali i kopču koju oni imaju sa Vladom Republike Srpske, zato što, samo ako svi radimo zajedno, možemo da govorimo o razvijenim Milićima i svakoj našoj drugoj opštini“, rekla je Cvijanovićeva.\nPredsjednik Vlade Srpske kaže da je ostala velika obaveza izgradnje moderne putne infrastrukture da bi ovaj kraj bio bolje povezan prema Sokocu, ali i Trebinju.\nOna je izrazila očekivanje da će svi projekti putne infrastrukture biti realizovani.\nCvijanovićeva je rekla da su već počele procedure potrebne za izgradnju brzoj puta do Podromanije, te da očekuje da izgradnja počne dan nakon što se završi dokumentacija.\n„U tome vidim veliku razvojnu šansu za cijeli ovaj kraj“, rekla je Cvijanovićeva.\nDukić: Ulaganja u nove industrijske kapacitete\nRajko Dukić (Foto: SRNA)\nPredsjednik milićke Kompanije „Boksit“ Rajko Dukić istakao je, nakon razgovora sa premijerom Republike Srpske Željkom Cvijanović, da će danas biti svečano otvorena kompletna tehnničko-tehnološka linija u „Boksitovoj“ Fabrici namještaja u koju je uloženo oko 2.000.000 KM, kao i hladnjača u okviru Farme za proizvodnju konzumnih jaja.\n„Napravili smo fabriku koja će proizvoditi eksluzivan namještaj za evropsko tržište. Otvaranjem hladnjače u okviru farme za proizvodnju konzumnih jaja zaokružuje se kompleten tehnološki proces, od odgoja pilenke, proizvodnje hrane, konzumnih jaja i ambalaže. Mi smo od danas najveći proizvođači konzumnih jaja u BiH“, rekao je Dukić novinarima.\nOn je kao poseban važan događaj najavio polaganje kamena temeljca za početak izgradnje industrijskog postrojenja za sušenje i mljevenje hidrata i glinice u milićkom naselju Lukić Polje.\n„Idemo na to da iz Fabrike `Alumina`, kojoj mi isporučujemo u cijelosti rudu od njenog osnivanja, dobijamo hidrat i metaluršku glinicu. Hidrat će se sušiti i mljeti na određene granulacije koje danas traži tržište Evrope“, pojasnio je Dukić.\nOn je naveo da su u izgradnju ovog postrojenja, koje će zapošljavati 15 radnika, planirana ulaganja od oko 4.000.000 KM, najvećim dijelom sredstava Kompanije, uz očekivani godišnji prihod od 20.000.000 KM.\nDukić je istakao da je razgovor sa premijerom Republike Srpske bio prilika da privrednici i rukovodstvo opštine Milići razmotre određena pitanja i probleme u razvoju ove lokalne zajednice.\n„Dali smo mišljenja i sugestije i mislim da se potpuno razumijemo. Mi danas u Milićima imamo nekoliko važnih događaja u vezi sa otvaranjem nekih sadržaja, tako da je za nas dolazak predsjednice Vlade, a nadam se, uskoro i Republike Srpske, i te kako značajan“, naglasio je Dukić.\nmilici rajko dukic zeljka cvijanovic\nBanjalučanin iznajmljeno vozilo založio u kladionici


Vila DIONISOS 3 Dionisos je udaljena 80m od plaže\nVila DIONISOS 3 Dionisos\nVila DIONISOS 3 Dionisos je objekat je udaljen je oko 80 metara od duge peščane plaže i nalazi se u istoj ulici u kojoj je objekat Dionisos No.2. Poseduje: dvokrevetne studie kao i dvokrevetne, trokrevetne, četvorokrevetne i šestokrevetne apartmane. Dvokrevetna studia se sastoje od spavaće sobe sa dva singl kreveta, u okviru koje se nalazi čajna kuhinja, a poseduju i kupatilo i terasu. Dvokrevetni apartmani su sa odvojenom spavaćom sobom, zasebnom kuhinjom, kupatilom i terasom. Trokrevetni apartmani su sa odvojenom spavaćom sobom u kojoj su 2 singl kreveta, zasebnom kuhinjom u kojoj je smešten treći singl krevet, kupatilom i terasom. Četvorokrevetni DUPLEX apartmani poseduju zasebnu kuhinju, dve spavaće sobe sa po dva singl kreveta u svakoj, kupatilo i terasu. Šestokrevetni DUPLEX apartman 301 poseduje veliki dnevni boravak, dve spavaće sobe (u jednoj 2 singl kreveta, u drugoj francuski krevet), kuhinju (u kojoj su 2 singl kreveta) i nema terasu, ali zato jedini ima klima uređaj. Svi apartmani i studia u kuhinji imaju osnovnu opremu za pripremanje hrane i ručavanje, rešo sa dve ringle i frižider, a u sobama imaju TV. Šestokrevetni DUPLEX apartman u kuhinji poseduje mini šporet sa rernom.\nSvi apartmani se nalaze na spratovima, dok se u prizemlju nalazi prostor predviđen za goste i decu, sa stolovima za bilijar i stoni tenis. U dvorišnom delu je veliki sto sa klupama gde se gosti mogu odmarati i družiti. Objekat “Dionisos No. 3” poseduje wireless internet konekciju (u zajedničkim prostorijama u prizemlju).\nPonuda smeštaja u letovalištu Dionisos\nPogledajte ostale smeštaje u letovalištu Dionisos:\nCategories DionisosTags dionisos, dionisos evro\tPost navigation


Amerikanci prvo u Pazovu – RTV Centar Srem\n27/10/2020 sofija Stara Pazova 0\nOtvaranjem kancelarije američke DSC – međunarodne razvojne finansijske korporacije u Srbiji povećaće se broj investicija iz ove države. Prvi rezultati dolaska svetske agencije koja ulaže u velike infrastrukturne projekte mogli bi se videti uskoro i na teritoriji opštine Stara Pazova. Kako je istakao predsednik te sremske opštine Đorđe Radinović, u toku su pregovori sa dve velike američke kompanije koje su zainteresovane da otvore postrojenja u toj opštini.\n– To su rezultati posete predsenika Vučića Sjedinjenim Državama i mi smo prva lokalna samouprava koja će ih direktno osetiti. Ne mogu konkretno da otkrivam imena jer smo u pregovorima ali svakako će dve velike, svetske kompanije iz SAD doći u Staru Pazovu- rekao je Radinović.


Počela izborna trka u BiH - UPSMedia Počela izborna trka u BiH – UPSMedia\nPočela izborna trka u BiH\nseptembar 2, 2016 admin\nIzborna kampanja u BiH, kao i neposredno obraćanje političkih subjekata i emitovanje plaćenog političkog oglašavanja zvanično počela je danas i trajaće 30 dana, odnosno do lokalnih izbora, zakazanih za 2. oktobar.\nRegulatorna agencija za komunikacije podsjeća medije da tokom izborne kampanje moraju poštivati Poglavlje 16 Izbornog zakona BiH i Pravilnik o medijskom predstavljanju političkih subjekata.\nObaveza pokrivanja izbornih aktivnosti tokom izbora odnosi se na sve pružaoce audio-vizuelnih medijskih usluga i medijskih usluga radija u BiH, saopšteno je iz RAK-a.\nIzborna ćutnja počinje 24 časa prije otvaranja biračkih mjesta, odnosno 1. oktobra u 7.00 časova i traje do njihovog zatvaranja, ističu iz RAK-a i podsjećaju da izborna ćutnja važi za cijelu teritoriju BiH i sve pružaoce audio-vizuelnih medijskih usluga i medijskih usluga radija.\nPravilnik o medijskom predstavljanju političkih subjekata od dana raspisivanja do dana održavanja izbora, kao i Izborni zakon BiH, dostupni su na veb- stranici RAK-a (rak.ba), a lista ovjerenih političkih subjekata za ove izbore može se naći na veb-stranici Centralne izborne komisije BiH (izbori.ba).\n← Facebook ne prestaje da krade od drugih\nBaterija napravila ogroman problem proizvođaču →\napril 22, 2021, 5:31 pm


Da li će Srbija zlatom kupovati pšenicu (audio) - Sputnjik Srbija\n13:05 17 April 2021\nDa li će Srbija zlatom kupovati pšenicu (audio)\n17:05 19.07.2016 (osveženo 08:12 23.07.2016) Preuzmite kraći link\nProtest poljoprivrednika zbog niske cene otkupa je logičan sled događaja, pojaviće se višak od milion i po tona pšenice. Država bi mogla da sklopi aranžman sa Kinom i tako otplaćuje deo kredita koje je dobila za velike investicije ili da ojača robne rezerve, kaže za „Energiju Sputnjika“ agroekonomski analitičar Milan Prostran.\nPosle protesta zbog niske cene otkupa pšenice i malina, protest zbog otkupne cene hlebnog žita najavili su i paori iz Vojvodine.\nStručnjaci procenjuju da je Srbija između dva popisa izgubila 150.000 porodičnih poljoprivrednih gazdinstava, pa se postavlja pitanje zbog koga i za koga naša država prazni srpska sela.\nPolitičari stalno govore da ne mogu bez seljaka, da je sudbina Srbije na njih naslonjena, a u konkretnim potezima agrarne politike i ruralnog razvoja toga očigledno nema, izjavio je u emisiji „Energija Sputnjika“ agroekonomski analitičar Milan Prostran.\n„Plašim se da ćemo ostati na proklamacijama i lepim željama, a to je veoma ozbiljno pitanje za malu državu kao što je Srbija, koja će sutra verovatno biti deo Evropske unije. Potrebno je napraviti ozbiljne rezove, voleo bih kada bi smo bar deo pozitivnih iskustava Unije što pre primenili na naš ruralni razvoj, pa da vidimo da li smo kao stručnjaci, narod i seljaci sposobni da nosimo razvoj ove zemlje. Od 1992. do 1996. godine selo je prehranilo preko 90 odsto Srbije u godinama teških sankcija, mi to možemo“, podseća Prostran.\nSagovornici emisije „Energija Sputnjika“ podsetili su na pozitivna iskustva EU u zaštiti poljoprivrednika, ali i na činjenicu da je Srbija sa Unijom već potpisala brojne dokumente i tako unazadila selo. Reč je o prevremenoj liberalizaciji, oslobađanju carinskog režima uvoza poljoprivredno-prehrambenih i drugih proizvoda iz zemalja Unije koja imaju ulogu nelojalne konkurencije, kaže agroekonomista Miladin Ševarlić.\n„Naši poljoprivrednici, u odnosu na evropske farmere, imali su subvencije za četiri do osam puta manje. U poslednje dve godine, u vreme poslednje Vlade, desilo se nešto što je potpuno neuobičajeno u zemljama u tranziciji koje su u procesu pridruživanja EU, ukupan budžet se iz godine u godinu povećavao, a agrarni budžet se smanjivao. To je potpuno suprotna tendencija. Ostale su nastojale da nacionalni budžet namenjen poljoprivredi povećaju, kako bi poboljšali konkurentnost svojih u odnosu na evropske poljoprivrednike i poboljšali regionalnu ruralnu ravnomernost razvoja. Mi smo smanjili subvencije za hiljadu i po puta“, kaže Ševarlić.\nOn dodaje da je više od tri četvrtine agrarnog budžeta locirano na Vojvodinu, a samo jedna u centralnoj Srbiji. Tome treba dodati činjenicu da su subvenicije po hektaru prve i osme klase zemljišta iste, što je nedopustivo. Ševarlić, koji je na poslednjim izborima u Parlament Srbije ušao kao nestranački kandidat, kaže da će u Skupštini prvo pokrenuti pitanje opstanka sela kroz razvoj zadružnog sektora.\n© Flickr / US Department of Agriculture\nSrpskom krivicom poljoprivredu dave evropski proizvodi\n„Doneli smo novi Zakon o zadrugama u kome više ne postoje članovi koji su se odnosili na obavezu vraćanja zadružne imovine koja je bez naknade oduzimana od 1953. godine. Poslanici su tako abolirali celokupnu pljačku zadružne imovine koju ja procenjujem na blizu 10 milijardi evra. To u praksi nije primenjljivo, jer i ona imovina koja je ostala u zadrugama danas ne može da se prenese u zadružnu svojinu, već se i dalje vodi kao društvena kako bi ponovo mogla da bude privatizovana“, objašnjava Ševarlić.\nAgroekonomski analitičar Milan Prostran smatra da država hitno mora da donese mere zaštite proizvođača pšenice jer je ona, bez obzira na razvoj drugih, kultna kultura u Srbiji. Pšenica je pre svega proizvod života, sutra kada ostanemo bez pšenice, država će morati zlatom da je plaća na svetskom tržištu, kaže Prostran.\n„Mogu da se složim sa ministrom trgovine kome je u interesu da cena pšenice ostane ista, jer će ga manje boleti glava zbog cene hleba, ali ne mogu da se složim sa ministarkom poljoprivrede koja ima sličan odnos i koja je prilično indolentna prema tim problemima. Pojaviće se višak od milion i po tona, država bi mogla da sklopi aranžman sa Kinom i tako otplaćuje deo kredita koje je dobila za velike investicije. Mogla bi i da ojača robne rezerve ili da sa premijom od 2 do 3 dinara pomogne određenom kategorijama proizvođača“, predlaže Prostran.\nOn dodaje da postoje različiti modeli za pomoć manjim proizvođačima koje je neophodno razraditi, jer od čekanja bolje cene neće biti ništa. Država ne treba da zaboravi da mora da motiviše seljaka da nešto poseje i za sledeću godinu, zaključuje Prostran.\nEnergija Sputnjika, Miladin Ševarlić, milan prostran


BROJNE AKTIVNOSTI ZA DAN POLICIJE - PrijedorDanas.com - Prijedorski gradski portal\nNizom aktivnosti Centar javne bezbjednosti /CJB/ Prijedor obilježiće ove godine Dan policije, 4. aprila, kao i 22. godišnjicu postojanja Ministarstva unutrašnjih poslova Republike Srpske.\nIz CJB Prijedor, koji je ponovo osnovan u novembru prošle godine, najavljeno je da će danas i sutra 69 pripadnika ovog centra darovati krv u prijedorskoj organizacionoj jedinici Zavoda za transfuzijsku medicinu Republike Srpske.\nZa srijedu, 2. aprila, zakazana je posjeta Osnovnoj školi “Desanka Maksimović” Prijedor za 10.15 i Elektrotehničkoj školi Prijedor za 18.30 časova u povodu promocije Dana policije, kao i takmičenje u malom fudbalu u Kozarskoj Dubici.\nIstoga dana načelnik CJB Prijedor Vojislav Pelkić organizovaće prijem za predstavnike Boračke organizacije Prijedor, Udruženje porodica poginulih boraca i zarobljenih i nestalih civila Prijedor, članove porodica poginulih boraca i ratnih vojnih invalida i predstavnike ovih kategorija zaposlenih u CJB Prijedor.\nZa četvrtak, 3. aprila, najavljeni su prijemi za predstavnike medija /u 10.00 časova/, gradske administracije, pravosudnih institucija i Ministarstva odbrane BiH /u 12.00 časova/ i penzionere CJB Prijedor /u 13.00 časova/.\nU petak, 4. aprila, CJB Prijedor organizuje Dan otvorenih vrata – posjete učenika osnovnih škola prostorijama Centra, taktičko-tehnički zbor vozila, naoružanja i opreme pripadnika CJB Prijedor na Trgu majora Zorana Karlice u Prijedoru od 12.00 do 13.30 časova, te pokaznu vježbu pripadnika JZP Prijedor, borilačke vještine , alpinizam i lišenje slobode opasnog lica na Trgu majora Zorana Karlice u Prijedoru u 12.20 časova.\nCJB Prijedor, Dan policije\n« BEZ POBJEDNIKA U DERBIJU ČETVRTE LIGE PRIJEDOR: GOMJENICA-FSA 2-2\nODLIČNI REZULTATI TAKMIČARA KBS „RUDAR“ PRIJEDOR NA OTVORENOM PRVENSTVU RS »


Faktor | SDS-PDP: Lučić kandidat za gradonačelnika, Vuković za načelnika Pala\nSDS-PDP: Lučić kandidat za gradonačelnika, Vuković za načelnika Pala\n17.08.2020. / 13:43\nSrpska demokratska stranka (SDS) i Partija demokratskog progresa (PDP) u gradu Istočnom Sarajevu i šest njegovih opština ponudit će zajedničke kandidate za gradonačelnika i šest zajedničkih načelničkih kandidata.\nZajednički kandidat za gradonačelnika bit će Miroslav Lučić iz SDS-a dok će kandidat za načelnika Pala biti Nenad Vuković iz PDP-a, rečeno je danas na pres-konferenciji na Palama. Predsjednik SDS-a Mirko Šarović je kazao da je Istočno Sarajevo veoma važna sredina za SDS kao i da su odbori SDS-a u ovom gradu među najjačim u RS-u.\n- SDS očekuje veliki uspjeh na predstojećim izborima. U Istočnom Sarajevu je prednost dobio koalicioni sporazum SDS-a i PDP-a i u sve i jednoj općini pružamo jedni drugima iskrenu podršku. Sa nama su danas kandidati iz svih šest gradskih općina i Grada Istočnog Sarajeva i očekujemo dobre rezultate - dodao je Šarović.\nNaglasio je da SDS u dobroj atmosferi dočekuje lokalne izbore.\n- Razvijat ćemo pobjedničku atmosferu i voditi pozitivnu kampanju, a prioritet će biti razvoj lokalnih zajednica i vraćanje resursa lokalnim zajednicama - naveo je Šarović.\nPredsjednik PDP-a Branislav Borenović kazao je da je predstavljanje kandidata u Istočnom Sarajevu jedna velika simbolika jer je dogovor postignut u mjestu gdje je nastala RS.\n- I ovaj put idemo zajedno i želimo da pokažemo hrabrost, odlučnost i ozbiljnost za svaku opštinu, a posebno za Istočno Sarajevo. Snažno ćemo podržati sve zajedničke kandidate u svim opštinama Istočnog Sarajeva i gradonačelnika. Siguran sam u pobjedu zajedničkh kandidata – kazao je Borenović.\nMiroslav Lučić, kandidat za gradonačelnika Istočnog Sarajeva siguran je da će koalicija SDS-a i PDP-a izvojevati pobjedu na predstojećim izborima, dok je kandidat za načelnika rekao da će Pale na izborima imati veliku ulogu jer će volja građana Pala biti presudna i u trci za gradonačelnika Istočnog Sarajeva, saopćeno je iz SDS-a.\nSDSPDPlokalni izbori 2020Pale\nŠkolska godina u RS-u počinje 1. septembra, 15 učenika u razredu